Παρουσίαση του νέου βιβλίου της Άλκης Ζέη στον Ιανό | CultureNow.gr\nΑρχική Σελίδα » Νέα » Παρουσίαση του νέου βιβλίου της Άλκης Ζέη στον Ιανό\nΠαρουσίαση του νέου βιβλίου της Άλκης Ζέη στον Ιανό\nCULTURENOW / 26-10-2017 / 12:15\nΗ Άλκη Ζέη παρουσιάζει στον ΙΑΝΟ το καινούριο της βιβλίο από τις εκδόσεις Μεταίχμιο με τίτλο “Πόσο θα ζήσεις ακόμα, γιαγιά;”\n– Σου έφερα την εφημερίδα.\nΑνοίγω τα μάτια. Με πήρε, φαίνεται, ο ύπνος κάτω από τη γλυσίνα.\nΑπό πάνω μου στέκει ένα ψηλό πανέμορφο παλικάρι. Έχει ένα μικρό μούσι και πράσινα μάτια. Μοιάζει σαν να βγήκε από μυθιστόρημα του Σταντάλ. Είναι ο εγγονός μου ο Αντουάν. Πότε μεγάλωσε τόσο;\n– Απόψε έχει πανσέληνο, λέει.\nΚοιτάζω την εφημερίδα. Δευτέρα 7 Αυγούστου 2017. Τρομάζω.\nΠώς έφτασα ως εδώ. Είχα υποσχεθεί στα παιδιά δεκατρία χρόνια. Αν και μου φαινότανε πάρα πολλά… τότε. Ποιος μου χάρισε γενναιόδωρα άλλα τέσσερα κι ίσως απομένουν και κάποια ρέστα ακόμα;\nΚοιτάζω γύρω. Στην άλλη άκρη, κάτω από τη γλυσίνα που ξαναζωντάνεψε όλα αυτά τα χρόνια, στην αυλή του σπιτιού μας στις Μηλιές στο Πήλιο, ένα όμορφο κορίτσι με ξανθά σγουρά μαλλιά και πράσινα μάτια γράφει στον υπολογιστή. Τα λεπτά δάχτυλά της πετάνε σαν φτερά πεταλούδας. Πού εγώ – χτυπώ αργά αργά κάθε γράμμα και πολλές φορές το διπλανό απ’ αυτό που πρέπει. Είναι η εγγονή μου, η Άννα.\nΤώρα πια τα εγγόνια μου είναι μεγάλα. Δεν ρωτάνε «πόσο θα ζήσεις ακόμα, γιαγιά;». Μόνο κάνουν σχέδια τι θα κάνουμε του χρόνου στην πανσέληνο.\nΑν μου φαινότανε πολλά τα δεκατρία χρόνια, ο ένας χρόνος μοιάζει ακόμα πιο μακρινός.\nΔεν λέω τίποτα, τους αγκαλιάζω και τους δυο και χαίρομαι τη στιγμή. Αποδώ και μπρος οι στιγμές μετράνε.\nΗ Άλκη Ζέη γεννήθηκε στην Αθήνα. Ο πατέρας της καταγόταν από την Κρήτη και η μητέρα της από τη Σάμο, όπου πέρασε τα πρώτα παιδικά της χρόνια. Παντρεύτηκε τον θεατρικό συγγραφέα και σκηνοθέτη Γιώργο Σεβαστίκογλου, που πέθανε το 1991. Απέκτησαν δύο παιδιά. Σπούδασε στη Φιλοσοφική Σχολή του Πανεπιστημίου Αθηνών, στη Δραματική Σχολή του Ωδείου Αθηνών και στο Κινηματογραφικό Ινστιτούτο της Μόσχας, στο τμήμα σεναριογραφίας.\nΤο 2010 τιμήθηκε με το Βραβείο της Ακαδημίας Αθηνών για το σύνολο του έργου της. Το 2012 αναγορεύτηκε επίτιμη διδάκτωρ του Πανεπιστημίου της Κύπρου.


EdXKemper – Cut Her Head and Love Her – Rockap.gr\nBlues Cargo - On time\nΚαι φτάνουμε στο τελευταίο στάδιο κριτικής αγαπητοί αναγνώστες. Ποιο είναι αυτό; Είναι αυτό που έχεις ακούσει καμιά 30 φορές ένα album έχεις σημειώσει ήδη κάποια πράγματα και πας για τις τελικές διορθώσεις και την τελευταία ακρόαση. Συνήθως δεν αλλάζουν και πολλά στα review, ειδικά αν κάτι είναι τόσο καλό που το ακούς και το ξανακούς και το ξανακούς και… αλλά όλο και κάποια λεπτομέρεια θα προσέξεις.\nΆλλη μία φορά λοιπόν. Κάνω διπλό espresso, φυσικά γιατί δεν προλαβαίνω να πιώ και κανονικό καφέ με 9 λεπτά διάρκεια. Πατάω play. Μεγαλοπρεπές grind με τα όλα του. Και γρήγορο, και πιο Mid tempo, και groove-άτο και γενικότερα γκάζια, τσίτες και οργή. 9 λεπτά σφαλιάρες στο κεφάλι, που τις νιώθεις και πολύ καλά γιατί έχει παραγωγή super. Όλα πεντακάθαρα, όλα με όγκο ανεβάζοντας το max meter στα κόκκινα. Εξάλλου το master ανέλαβε ο μάστορας Dan Swano (Ancient, Bloodbath, Dark Funeral, Edge Of Sanity, Nasum, Opeth, Millencolin, Therion κ.α.). Drumming για σεμινάρια, κιθάρες σωστότατες (χωρίς να βγάζουν αυτή την mesa boogie-ίλα ή την 5150-ίλα που πολλοί έχουμε σιχαθεί να ακούμε). Μπάσο βράχος και εξίσου καλά φωνητικά. Παλαιοσχολίτικο κυρίως με έντονo το Punk attitude και πολλά crust pogo-σημεία. Πολύ ωραίο και το εξώφυλλο που μου φέρνει στο μυαλό ταινία.\nΓενικότερα το Cut Her Head and Love Her είναι μια καλή και ποιοτική κυκλοφορία από τους EdXKemper που ευωδιάζει τίμιο grindcore. Σπεύσατε οι fans του είδους και γενικότερα του ακραίου ήχου να το τσεκάρετε, αξίζει 9 λεπτά από το χρόνο σας σίγουρα! Τέλος, εύχομαι να τους δω κάπου live γιατί κακά τα ψέματα το grind δεν είναι να γυρνάει στο cd player, θέλει το ζωντανό performance του…Για την ιστορία oι EdxKemper είναι από την πρωτεύουσα, δημιουργήθηκαν το 2013 και έχουν πέρα από αυτό το EP και το Demο 2014 στο ενεργητικό τους!\nCut Her Head and Love HerEdXKemper\nNORMA the band – ΚΥΚΛΟΦΟΡΙΑ νέου τραγουδιού, music video “ΑΣΜΑ ΙΙΙ”


Πέθανε ο σπουδαίος σκηνοθέτης Μίλος Φόρμαν – Φούιτ.gr\nΠέθανε ο σπουδαίος σκηνοθέτης Μίλος Φόρμαν\nστα Κόσμος 14 Απρίλιος 2018 10:50\nΤην τελευταία του πνοή άφησε ο Τσέχος σκηνοθέτης Μίλος Φόρμαν, που είχε βραβευθεί με δύο Όσκαρ.\nΟ Φόρμαν πέθανε στις ΗΠΑ σε ηλικία 86 ετών, έπειτα από σύντομη ασθένεια.\nΟ Ζαν Τόμας Φόρμαν (Jan Tomáš Forman, 18 Φεβρουαρίου 1932 – 13 Απριλίου 2018), γνωστός ως Μίλος Φόρμαν (Miloš Forman), ήταν Τσέχος σκηνοθέτης, σεναριογράφος και καθηγητής, ο οποίος μέχρι το 1968 ζούσε και εργαζόταν στην πρώην Τσεχοσλοβακία. Δύο από τις ταινίες του, Στη Φωλιά του Κούκου και Αμαντέους είναι από τις πλέον σημαντικές στην ιστορία του κινηματογράφου. Ως σκηνοθέτης, ο Φόρμαν προτάθηκε τρεις φορές για το Βραβείο Όσκαρ σκηνοθεσίας και το κέρδισε τις δύο.\nΚΟΙΝΩΝΙΑ Μίλος Φόρμαν ΣΙΝΕΜΑ\t2018-04-14\nΛέξεις-κλειδιάΚΟΙΝΩΝΙΑ Μίλος Φόρμαν ΣΙΝΕΜΑ


ΤΑ ΜΑΘΑΤΕ ΤΑ ΝΕΑ; : Η Σπιναλόγκα\nΑς μάθουμε όμως περισσότερα γι’ αυτό το πολύπαθο νησί που πάνω στα κακοτράχαλα εδάφη της, γράφτηκαν μερικές από τις πιο μαύρες σελίδες ανθρώπινου πόνου και δυστυχίας στην νεότερη ιστορία της Ελλάδας.\nΗ έκταση του μικρού αυτού νησιού είναι μόλις 85 στρέμματα, ενώ το ψηλότερο βουνό της δεν ξεπερνά σε ύψος τα 53 μέτρα. Το 1715 κατελήφθη από τους Τούρκους, ενώ στα τέλη του 19ου αιώνα υπολογίζεται ότι κατοικούνταν από περισσότερες των 200 οικογενειών. Το 1903, όμως, έμελλε ο χαρακτήρας του νησιού να αλλάξει δραματικά, όταν ο ύπατος αρμοστής της Κρητικής Πολιτείας πρίγκιπας Γεώργιος αποφάσισε να το μετατρέψει σε λεπροκομείο, μεταφέροντας τους ασθενείς που ζούσαν στην περιοχή ''Μεσκινιά'' έξω από το Ηράκλειο, επειδή αποτελούσαν όπως πίστευαν εκείνη την εποχή, εστία μόλυνσης για τις γύρω περιοχές.\nΠολύ συχνά οι λεπροί μεταφέρονταν στο νησί με τη βία, πολλές φορές και με χειροπέδες, ενώ όσοι πήγαιναν εκεί γνώριζαν ότι δεν θα γυρίσουν ποτέ ξανά στα σπίτια τους και στην προηγούμενη ζωή τους. Στο λιμάνι, μάλιστα, όπου έφταναν οι βάρκες με τους ασθενείς, υπήρχε μια επιγραφή που έγραφε: ''Ο εισερχόμενος να αποθέσει κάθε ελπίδα''. Επιπλέον, επί σειρά ετών οι νεοφερμένοι ασθενείς οδηγούνταν σε κλειστούς χώρους, σαν φυλακές, ενώ πίσω τους έκλεινε και τους απομόνωνε για πάντα από τον κόσμο μια βαριά καγκελόπορτα.\nΑν και το νησί διέθετε γιατρό και νοσοκόμους, οι συνθήκες νοσηλείας, αλλά και γενικότερης διαβίωσης των ασθενών ήταν άθλιες, αφού ζούσαν σε μισοκατεστραμένες κατοικίες με ένα μικρό επίδομα που τους χορηγούσε η πολιτεία, το οποίο δεν έφτανε να καλύψει ούτε τις βασικές τους ανάγκες. Σε όσους το επέτρεπε η κατάσταση της υγείας τους, προσπαθούσαν να εξασφαλίσουν τροφή ψαρεύοντας ή καλλιεργώντας τη γη. Δεν ήταν σπάνιο, ακόμη, κάποιοι ασθενείς να δραπετεύουν και να αναζητούν τροφή σε απέναντι χωριά. Όσοι από τους ''παραβάτες'' συλλαμβάνονταν, κλείνονταν σε μία απάνθρωπη φυλακή, με ακόμη αθλιότερες συνθήκες διαβίωσης. Παρ' όλες τις αντιξοότητες, όμως, οι ανθρώπινες ψυχές όχι μόνο δεν το έβαλαν κάτω, αλλά ανέπτυξαν μια ιδιόρρυθμη κοινωνικότητα, με δικούς της κανόνες και αξίες.\nΑναφερόταν, ακόμη, σε δημοσιευμένα κείμενα της δεκαετίας του 1930, ότι οι ασθενείς στη Σπιναλόγκα, μη έχοντας καμία εργασία, ''διασκέδαζαν'' κοιτάζοντας τη θάλασσα, παίζοντας μερικά απλά παιχνίδια ή μερικά όργανα μουσικής. Άλλες φορές γλεντούσαν, έπιναν και μεθούσαν, καταριούνταν μεγαλόφωνα την τύχη τους, μισούσαν ή αγαπούσαν τους υπόλοιπους συνοδοιπόρους τους. Μέσα στην πολυετή λειτουργία του λεπροκομείου, μερικοί λεπροί έπεσαν στη θάλασσα να πνιγούν ή αυτοκτόνησαν με άλλους τρόπους για να ξεφύγουν από τη φρικτή ζωή τους, ενώ λιγοστοί κατάφεραν να δραπετεύσουν κολυμπώντας και να ξεφύγουν για πάντα από το νησί. Πολλοί, πάντως, από τους ασθενείς στο νησί πέθαιναν τελείως αβοήθητοι, παραμορφωμένοι, τυφλοί, ή ακρωτηριασμένοι, μέσα σε φρικτούς πόνους.\nΜερικές από τις πρωτοβουλίες που πήρε ήταν: ίδρυσε την ''Αδελφότητα Ασθενών Σπιναλόγκας'', οργάνωσε υπηρεσία καθαριότητας κοινόχρηστων χώρων, δημιούργησε θέατρο, κινηματογράφο, καφενεία και κουρείο (που εκμεταλλεύονταν οι ίδιοι οι ασθενείς), έφερε ασβέστη για την απολύμανση των σπιτιών και την εξαφάνιση της ενοχλητικής δυσοσμίας, φύτεψε δέντρα, έφερε ηλεκτρογεννήτρια για ρεύμα στο νησί, πριν ακόμη αποκτήσει ακόμη και η Πλάκα, το απέναντι χωριό και τοποθέτησε μεγάφωνα στους δρόμους που έπαιζαν κλασική μουσική.\nΈνας από αυτούς, ο νομάρχης Λασιθίου, έστειλε το 1925 μια επιστολή στον Ελ. Βενιζέλο, στηλιτεύοντας την ακαταλληλότητα του νησιού για λεπροκομείο.\nΜετά από πολλά χρόνια ερευνών, το 1948 ανακαλύφθηκε στην Αμερική το πρώτο φάρμακο για την αντιμετώπιση της λέπρας. Έτσι, οι ασθενείς άρχισαν να θεραπεύονται και η Σπιναλόγκα άδειασε σταδιακά από τους ασθενείς, μέχρι και το 1957, οπότε αποχώρησαν και οι τελευταίοι και το λεπροκομείο έκλεισε οριστικά. Πολλοί, πάντως, ασθενείς αρχικά αρνούνταν να εγκαταλείψουν το νησί, πιστεύοντας ότι το ''στίγμα'' της νόσου δεν είχε φύγει ακόμη από πάνω τους και από τα βλέμματα των συνανθρώπων τους και ότι ποτέ πια δεν θα τους δεχτούν ως ισότιμα μέλη στις ''καθαρές'' κοινωνίες τους.\nΑπό το κολαστήριο ψυχών, στο τουριστικό αξιοθέατο...\nΗ ιστορία και ο πολιτισμός στο νησάκι της Σπιναλόγκας έγιναν ένα με το ανθρώπινο δράμα στο πέρασμα των χρόνων. Σπάνια σ' ένα μνημείο η Ιστορία μιλά τόσο εύγλωττα από τα βάθη των αιώνων.\nΣπάνια ένα μνημείο κουβαλά στα σπλάχνα του τη σφραγίδα της αρχαίας Ελλάδας, των Σαρακηνών, των Ενετών, των Τούρκων, των Νεοελλήνων. Η Σπιναλόγκα είναι ακοίμητος φρουρός της αρχαίας Ολούντος, ορμητήριο Σαρακηνών πειρατών, εντυπωσιακό ενετικό φρουριακό συγκρότημα επάκτιων οχυρώσεων από το 1579, τουρκικός οικισμός μετά το 1715, τόπος κατοικίας χανσενικών (λεπρών) από το 1904 μέχρι το 1957.\nΕτσι για τους παραπάνω λόγους η Σπιναλόγκα είναι κηρυγμένη ως ιστορικό διατηρητέο μνημείο, ως τόπος ιδιαιτέρου φυσικού κάλλους και ως αρχαιολογικός χώρος που προστατεύεται από την αρχαιολογική νομοθεσία.


Η είδηση της ημέρας - Σελίδα 4\nΤην / Το Πεμ Μάης 17, 2012 4:00 pm\nΜε σακάκι και γραβάτα πήγε στη βουλή;;;\nΤην / Το Πεμ Μάης 17, 2012 5:26 pm\nMastiha έγραψε: Με σακάκι και γραβάτα πήγε στη βουλή;;;\nΔυστυχώς!! Στρίβει όμως το μουστάκι!!!\nΤην / Το Πεμ Μάης 17, 2012 7:38 pm\nΑρνητικός ο εισαγγελέας στην αποφυλάκιση της Β. Σταμάτη\nΝα μην γίνει δεκτή η αίτηση αποφυλάκισης που υπέβαλε η σύζυγος του Ακη Τσοχατζόπουλου, Βίκυ Σταμάτη, προσωρινά κρατούμενη για την υπόθεση της νομιμοποίησης των παράνομων αμοιβών που κατηγορείται ότι έλαβε ο πρώην υπουργός για εξοπλιστικά προγράμματα του υπουργείου Αμυνας, εισηγείται ο εισαγγελέας Πρωτοδικών, Γ.Βούλγαρης.\nΣτην αίτηση -που υπέβαλε πριν λίγες ημέρες, δια των συνηγόρων της, η κ. Σταμάτη- χαρακτηρίζεται «άδικη και επαχθής» η προφυλάκισή της, δεδομένου ότι είναι μητέρα ενός ανήλικου παιδιού το οποίο στερείται και τον πατέρα που επίσης είναι προφυλακισμένος. Προτείνει, μάλιστα, να της επιβληθούν ακόμη και οι όροι του κατ' οίκον περιορισμού και της εμφάνισης τρεις φορές την ημέρα στο αστυνομικό τμήμα.\nΟ εισαγγελέας, στην πρότασή του «απαντά» σε αυτές τις αιτιάσεις της κατηγορουμένης, ότι και άλλες μητέρες ανηλίκων είναι στην φυλακή για αξιόποινες πράξεις και επίσης ότι υπάρχουν αντίστοιχες περιπτώσεις ανδρόγυνων που τελούν υπό κράτηση.\nΗ αίτηση της κ. Σταμάτη θα κριθεί τις επόμενες ημέρες από το αρμόδιο Συμβούλιο που έχει και τον τελικό λόγο για την αποφυλάκισή της ή όχι.\nΤελικά χωρίς κυβέρνηση μάλλον καλύτερα τα πράγματα!\nΤην / Το Παρ Μάης 18, 2012 10:30 am\nΤην / Το Παρ Μάης 18, 2012 1:08 pm\nΤην / Το Παρ Μάης 18, 2012 1:29 pm\nΤην Ήβη και την Ελευθερία υποδέχτηκε ο Έλληνας πρέσβης στο ΒΑKU Ιωάννης Mεταξάς και τους έδωσε τις δικές του ευχές για καλή επιτυχία!\nΈχει επεξεργασθεί από τον/την HOLA στις Παρ Μάης 18, 2012 3:04 pm, 2 φορές συνολικά\nΤην / Το Παρ Μάης 18, 2012 2:34 pm\nΑν την επόμενη φορά την πει τσατσά Μέρκελ μπορεί να κάνω τον κόπο να τον ψηφίσω τον Κέρμιτ!!!\nΤην / Το Σαβ Μάης 19, 2012 2:35 pm\nΣε απόγνωση είναι 59χρονος με ειδικές ανάγκες από τη Λιβαδειά καθώς είναι αντιμέτωπος με τη γραφειοκρατία του νέου ασφαλιστικού φορέα του ΕΟΠΥΥ.\nΕνώ μέχρι σήμερα του δικαιολογούσαν μετακινήσεις με ταξί για την μετάβασή του στην Αθήνα για την απαραίτητη θεραπεία που κυριολεκτικά τον κρατάει στη ζωή, τώρα του ζητούν βεβαίωση ότι αποτελεί εξαιρετική περίπτωση και είναι αναγκαία η μετακίνησή του μόνο με ταξί.\nΔείτε το σχετικό βίντεο! Τι να πω? Δεν τον βλέπουν τον χριστιανό? Τι βεβαίωση χρειάζονται............\nΤην / Το Σαβ Μάης 19, 2012 4:22 pm\n«Με ρώτησαν, είσαι Γερμανός; Όχι τους απαντώ. Είμαι Ολλανδός. «Το ίδιο μας κάνει» μου απαντούν εκείνοι και ο ένας από τους δυο μου πετάει μια πέτρα στο κεφάλι. «Εδώ είναι Ελλάδα και δεν είναι έτσι όπως την φαντάζεσαι» μου λένε πλησιάζοντας με. Αρχίζουν να με χτυπούν χωρίς οίκτο. Προσπαθώ να προστατευτώ με τα χέρι μου, αλλά δεν τα καταφέρνω. Πέφτω κάτω ενώ εκείνοι συνεχίζουν να με χτυπάνε με γροθιές και κλοτσιές στο κεφάλι!»\nΟ 78χρονος Ολλανδός Αδριανός Βάντεμπεργκ περιγράφει στο protothema.gr τις τελευταίες στιγμές τρόμου που έζησε λίγα μόλις μέτρα απόσταση από το σπίτι του στο Πορί της Μονεμβασιάς, μόνιμη κατοικία του τα τελευταία 20 χρόνια.\nΔυο ντόπιοι, ηλικίας 45 και 48 ετών γνωστοί μάλιστα στη περιοχή για την φασαριόζικη διάθεση τους έχοντας πρωταγωνιστήσει σύμφωνα με μαρτυρίες κατοίκων σε πολλούς καβγάδες σταμάτησαν τον άτυχο Ολλανδό σε μια από τις καθιερωμένες πρωινές βόλτες του ενώ επέβαιναν σε αγροτικό αυτοκίνητο. Επέστρεφαν από ολονύχτια διασκέδαση και όπως ισχυρίστηκαν στις αστυνομικές αρχές μετά την σύλληψη τους βρίσκονταν υπό την επήρεια αλκοόλ.\nΔεν δίστασαν ωστόσο εκείνη την ώρα να του «πουλήσουν» τσαμπουκά άνευ λόγου, να τον δείρουν αλύπητα, καταλογίζοντας του άκουσον- άκουσον την κατά καιρούς εχθρική αντιμετώπιση καθώς και τα επικριτικά σχόλια των συμπατριωτών του προς τον ελληνικό λαό.\nΜια τουλάχιστον ηλίθια εκ μέρους τους ενέργεια που θα μπορούσε κάλλιστα να προκαλέσει ακόμα περισσότερο κακό στον ελληνικό τουρισμό αν το θύμα άφηνε τον θυμό του να κυριεύσει τα συναισθήματα που νιώθει για την Ελλάδα και τους Έλληνες.\nΜετά δυσκολίας προσπαθεί να μαζέψει τα δάκρυα του καθώς προσπαθεί να βολευτεί σε ένα από τα κρεβάτια της χειρουργική κλινικής του νοσοκομείου της Τριπόλεως αναμένοντας να χειρουργηθεί. Το πρόσωπο του είναι πρησμένο από τα πολλαπλά κατάγματα\nΝόμιζε ότι τη χρονική στιγμή της άγριας επίθεσης είχε έρθει το τέλος της ζωής του.\n«Τόσα χρόνια στην Ελλάδα δεν μου είχε ξανασυμβεί τέτοιο πράγμα» μονολογεί κοιτώντας την Ελληνίδα σύντροφο του, Νίτσα Ψυχογιού.\n«Είναι όμως ένα μεμονωμένο περιστατικό. Εγώ την Ελλάδα την αγαπάω και όποιος συμπατριώτης μου πάρει να με ρωτήσει θα του πω ότι είναι το ασφαλέστερο μέρος του κόσμου, ακόμα και τώρα που ο λαός αντιμετωπίζει μεγάλες δυσκολίες. Στην Ολλανδία είναι πιο επικίνδυνα από την Ελλάδα» συμπληρώνει δείχνοντας μεγαλείο ψυχής και δείγμα της αγάπης που τρέφει για την χώρα που έμελλε να γίνει το δεύτερο και τελευταίο «λιμάνι» της ζωής του.\nΕρωτεύτηκαν πριν από 20 χρόνια\nΠίσω από την ιστορία τρόμου που έζησε ο 78χρονος Ολλανδός κρύβεται μια ιστορία αγάπης ανάμεσα στον ίδιο και στην σύντροφο του Νίτσα Ψυχογιού.\nΟ κ. Αδριανός Βάντεμπεργκ γνωρίστηκε μαζί της πριν από είκοσι ολόκληρα χρόνια και από εκείνη τη στιγμή και μετά έγιναν αχώριστοι.\nΑνάμεσα τους αναπτύχθηκε ένας μεγάλος έρωτας και μια σχέση που στηρίχθηκε στον αμοιβαίο σεβασμό, την αλληλοκατανόηση και τα κοινά τους θέλω.\n« Συναντηθήκαμε για πρώτη φορά το 1992 στην Μονεμβασιά. Εκείνος είχε μόλις απολυθεί από την εταιρία όπου εργαζόταν στην Ολλανδία έχοντας πάρει μια χρηματική αποζημίωση και είχε έρθει όχι μόνο για διακοπές αλλά με σκοπό να μείνει για τα υπόλοιπα χρόνια της ζωής του» αναφέρει στο ΘΕΜΑ η κυρία Ψυχογιού και ξεδιπλώνει τις αναμνήσεις που είχε μαζί του στα πρώτα χρόνια της γνωριμίας τους.\n«Την Μονεμβασιά την είχε επισκεφτεί για πρώτη φορά το 1976 και είχε μαγευτεί από τις ομορφιές της» θυμάται.\n« Ήταν τόσο όμορφο το μέρος που πραγματικά σκέφτηκα τότε πως θα βρω την ευκαιρία να ξαναεπιστρέψω» παρεμβαίνει ο κ. Βάντεμπεργκ για να ξαναπάρει το λόγο η κυρία Ψυχογιού.\n« Είδαμε ότι ταιριάζουμε σαν άνθρωποι και έτσι αποφασίσαμε να συμβιώσουμε. Ο Αδριανός δεν έχει πειράξει ποτέ άνθρωπο. Ποτέ δεν είχε διαφορές με κανέναν και πάντοτε ήταν και είναι με το χαμόγελο. Ήθελε και θέλει βέβαια να ζήσει μια ήρεμη ζωή με την σύνταξη του, το σπίτι του και τα σκυλάκια του. Εγώ από την πλευρά μου δουλεύω στα χωράφια, είμαι αγρότισσα, ενώ προσέχω και μια ηλικιωμένη κυρία. Όπως καταλαβαίνεται δεν τα βγάζουμε εύκολα πέρα όμως έχουμε θέληση, αγαπάμε τη ζωή και κυρίως ο ένας τον άλλον. Τώρα εξαιτίας του περιστατικού βρισκόμαστε σε μια πολύ δύσκολη κατάσταση. Θα πρέπει να χειρουργηθεί και όπως μπορείτε να καταλάβετε σε αυτή την ηλικία δεν είναι και ότι πιο εύκολο».\nΤην / Το Κυρ Μάης 20, 2012 4:59 pm\nΣτο Θριάσιο νοσοκομείο μεταφέρθηκε το μεσημέρι της Κυριακής η σύζυγος του Ακη Τσοχατζόπουλου, Βίκυ Σταμάτη η οποία έχει προφυλακιστεί με την κατηγορία του ξεπλύματος βρώμικου κλίματος.\nΣύμφωνα με πληροφορίες, παρουσίασε ακατάσχετη αιμορραγία γυναικολογικής φύσεως που δεν μπορούσε να αντιμετωπιστεί στο νοσοκομείο των φυλακών.\nΤην ίδια ώρα, σε ανοιχτή της επιστολή κάνει λόγο για άδικη προφυλάκιση, δημόσια διαπόμπευση και δαιμονοποίησή της.\nΑσφαλώς μας προετοιμάζουν σιγά σιγά για την αποφυλάκιση της και καλα για λογους υγείας!Το έχουμε ξαναδεί το έργο !\nΤην / Το Δευ Μάης 21, 2012 3:52 pm\nΤην / Το Τρι Μάης 22, 2012 9:41 am\nΛεωφορείο με περίπου 33 φοιτήτριες από το Ελμπασάν έπεσε σε χαράδρα 100 μέτρων , ένα χιλιόμετρο βόρεια της Χιμάρας.\nΤο λεωφορείο ξεκίνησε για τριήμερη εκδρομή από τους Άγιους Σαράντα. Ο αριθμός των νεκρών είναι μεγάλος και αυξάνει συνεχώς!\nΟ πρωθυπουργός της Αλβανίας κήρυξε την αυριανή ημέρα, 22 Μαΐου, ως ημέρα πένθους για τη χώρα.\nAπόψε η Αλβανική τηλεόραση δεν θα μεταδώσει τον διαγωνισμό και η χθεσινοβραδυνή βαθμολογία της επιτροπής χωρίς Televoting θα δωθεί από τα Τίρανα!\nΤην / Το Τρι Μάης 22, 2012 11:28 am\nIσως δεν είναι η κατάλληλη μέρα αλλά διάβασα αυτό και πραγματικά βγαίνω από τα ρούχα μου!!\n22 Μαΐου 2012 Blog\nΦυτέψαν ποτέ κανένα αμπέλι για να δουν πως είναι ...\nΤην / Το Τρι Μάης 22, 2012 11:30 am\nΤην / Το Τρι Μάης 22, 2012 11:34 am\nΤώρα αυτό πως να το σχολιάσει κανείς; Μετά ας μην τους κάνει εντύπωση η άνοδος της Χρυσής Αυγής! Ας πουν τα επιχειρήματα τους σε αυτό το 15 κοριτσάκι που της κατέστρεψαν τη ζωή!!!\nΆρτα: Ληστές βίασαν 15χρονη μπροστά στον ξυλοκοπημένο πατέρα της\n22 Μαΐου 2012 Ελλάδα\nΤην / Το Τρι Μάης 22, 2012 12:27 pm\nHOLA έγραψε: Iσως δεν είναι η κατάλληλη μέρα αλλά διάβασα αυτό και πραγματικά βγαίνω από τα ρούχα μου!!\nΤα ίδια είχαν γίνει και με πολλά στρέμματα ελαιώνων πριν χρόνια, πάντα κατόπιν εντολής της ΕΕ!!! Και κάποιες υγιείς βιομηχανίες που υπήρχαν στην Ελλάδα, έκλεισαν εδώ και χρόνια!!! Ύστερα λένε ότι η Ελλάδα δεν παράγει τίποτα... μα σχέδιο της ΕΕ είναι!!! Δε χρειάζεται να παράγετε τίποτα... εμείς θα σας δανείζουμε για να αγοράζετε τα δικά μας προϊόντα και να πληρώνετε τόκους μια ζωή!!!\nΤην / Το Τρι Μάης 22, 2012 12:47 pm\nΜastiha είσαι σίγουρη ότι θέλεις να επιστρέψεις?\nΤην / Το Τρι Μάης 22, 2012 12:51 pm\nMasilnto έγραψε: Μastiha είσαι σίγουρη ότι θέλεις να επιστρέψεις?\nΕδώ τα πράγματα φαίνεται πως εξελίσονται ομαλά οπότε δε νομίζω να έρθω!!!\nΠάντως ο Παπαζάχος είπε ότι δεν υπάρχει καμιά σχέση μεταξύ του ρήγματος της Βουλγαρίας και την Ελλάδα!!!\nΤην / Το Τρι Μάης 22, 2012 7:05 pm\nΗ Αλβανία δεν θα μεταδώσει τον σημερινό ημιτελικό λόγω του χθεσινού δυστυχήματος!!!!!\nΜετά το θανατηφόρο\nτροχαίο που έπληξε τη χώρα, οι υπεύθυνοι της κρατικής τηλεόρασης ζήτησαν\nαπό την EBU να μην μεταδοθεί ο διαγωνισμός και να ψηφίσει μόνο η\nΜια χώρα που παραδοσιακά ψηφίζει Ελλάδα, σήμερα δεν θα παρακολουθήσει\nτον ημιτελικό της Eurovision σε ζωντανή μετάδοση. Κάτι που σημαίνει ότι ο\nλαός της Αλβανίας δεν θα μπορέσει να ψηφίσει απόψε τα αγαπημένα του\nτραγούδια. Αιτία, η έκκληση της αλβανικής κρατικής τηλεόρασης προς την\nδιοργανώτρια EBU για τη μη μετάδοση, εξαιτίας του τραγικού χθεσινού\nδυστυχήματος με το λεωφορείο στη Χειμμάρα, που είχε ως αποτέλεσμα τον\nθάνατο 12 φοιτητριών και του οδηγού.\nΑυτό έχει ως αποτέλεσμα η ψήφος της Αλβανίας να υπολογιστεί εκτάκτως,\nμόνο από την απόφαση της κριτικής επιτροπής που έχει ήδη δει τα βίντεο\nμε τις συμμετοχές από χθες το βράδυ, μετά την πρόβα τζενεράλε.\nΤην / Το Τετ Μάης 23, 2012 12:07 pm\nAυτό το ξέρατε ????\nThe Greek choreographer Konstantinos Rigos was about to miss the dress rehearsal and the final yesterday as there was an incident (as usual in Azerbaijan). he was arrested by the Baku police as he was taking a photo with a public building which was not permitted. Greek delegation and the EBU immediately intervened and solved the problem, getting Mr Rigos out of the police station.\nΤην / Το Τετ Μάης 23, 2012 12:11 pm\nHOLA έγραψε: Aυτό το ξέρατε ????\nΕΛΕΟΣ πια με αυτο Αζερμπαϊτζαν\nΤην / Το Τετ Μάης 23, 2012 12:30 pm\nΈκανε την έκπληξη στους πίνακες τηλεθέασης\nΚι από εκεί που οι περισσότεροι στοιχημάτιζαν πως σήμερα ο πρώτος ημιτελικός της φετινής Eurovision θα βρισκόταν στα... Τάρταρα της τηλεθέασης, τελικά η Ελευθερία Ελευθερίου έκανε το "θαύμα" της ! Ο πρώτος ημιτελικός κατάφερε να κερδίσει την μάχη της τηλεθέασης και να σημειώσει εντυπωσιακές επιδόσεις στους πίνακες, θυμίζοντας άλλες τηλεοπτικές εποχές... Εποχές που η Eurovision γινόταν... εθνικό, τηλεοπτικό ζήτημα.\nANTE BΑΛΤΕ ΜΥΑΛΟ ΕΚΕΙ ΣΤΗΝ ΕΡΤ!\nΤην / Το Τετ Μάης 23, 2012 12:33 pm\nΞεχασανε να βαλουν ταμπελες απ εξω απο τα απαγορευμενα κτιρια.\nΚαι τι κτιριο ηταν αυτο; με στρατιωτικα μυστικα;κανενα ρανταρ ισως;δεν πανε καλα.Αλλα καλα αυτο το ξεραμε.\nΤην / Το Τετ Μάης 23, 2012 12:41 pm\nHOLA έγραψε: Έκανε την έκπληξη στους πίνακες τηλεθέασης\nΈχασε το Ράδιο Αρβύλα από την Eurovision?\nΑπό τον ημιτελικό παρακαλώ!!!\nΑς το χωνέψουν στην Αγία Παρασκευή (μεγάλη η χάρη της!)\nΗ Eurovision είναι μεγάλο κεφάλαιο ας μην το φτύνουν έτσι!


ΑΣΤΕΡΑΚΙ.....: ΚΑΡΜΑ;;;;Α ΟΧΙ ΕΥΧΑΡΙΣΤΩ!!!\nΚάρμα; Όχι, ευχαριστώ! Γράφει ο ΓΙΑΝΝΗΣ ΡΙΖΟΠΟΥΛΟΣ\nΗ Αστρολογία στη μέγγενη μιας παρωχημένης φιλοσοφίας\nΗ καρμική συνταγή είναι εύκολη, «πιασάρικη» και γι' αυτό ιδανική προς εκμετάλλευση. Πάνω απ' όλα όμως μας αποπροσανατολίζει από την ουσία της εξέλιξης μας.\nΠου έχεις κάρμα;\nΜε την επιμελημένη φροντίδα κάποιων αστρολόγων που (και) από τις τηλεοπτικές οθόνες πριμοδότησαν μετά χαράς τον καρμικό μύθο και -εννοείται- την τσέπη τους, φτάσαμε στο σημείο να ακούμε δεξιά κι αριστερά την «προχώ» ερώτηση των «ψαγμένων»: Που έχεις το κάρμα σου;\nΕννοώντας οι... δυστυχείς τους Δεσμούς της Σελήνης, που στην σύγχρονη Αστρολογία ορίζουν έναν άξονα συνειδησιακής εξέλιξης. Συνείδηση; What is this? Για μια μοιρολατρική κοσμοθεωρία, αυτή η παράμετρος είναι άνευ σημασίας... Αντίθετα, για να γίνουμε... άνθρωποι πρέπει να πληρώσουμε μέχρι τελευταίας δεκάρας όλες τις «καρμικές οφειλές» και να βασανιστούμε από διάφορα... βλαμμένα επειδή «είναι καρμικό», είναι γραφτό βρε αδελφέ.... Η θεωρία λέει μάλιστα ότι εμείς -πριν ενσαρκωθούμε- διαλέγουμε τις ποινές μας σαν μετανοημένοι κατάδικοι που κατανοούν τον κοσμικό νόμο της ανταποδοτικής δικαιοσύνης και περιμένουν υπομονετικά το νεύμα του δικαστή-δήμιου τους για τη γκιλοτίνα. Αν μετανοήσουμε πραγματικά, τότε θα πεθάνουμε μια κι έξω χωρίς φρικτά βασανιστήρια, έτσι λέει η εφαρμοσμένη θεωρία από την εποχή της Ιεράς Εξέτασης.\nΤι λέτε ορέ; Για πόσο ακόμη θα υπηρετούμε «θέσφατα» που αποτελούν τον κορμό των συστημάτων εξουσίας; Γιατί αν δούμε την πραγματική διάσταση αυτής της δουλικότητας απέναντι στο μοιραίο, θα φτάσουμε αναπόφευκτα και στην πλήρη αποδοχή όλων αυτών -προσώπων και καταστάσεων που κάνουν τη ζωή μας θλιβερή, μίζερη και κυρίως στερημένη από το γνήσιο χαρακτηριστικό του Ανθρώπου, την αιρετική φύση του. Ο συντηρητισμός, συνυφασμένος με τη δουλικότητα είναι ένα φαινόμενο που απαντάται συχνά και συνήθως αποτελεί μια «διορθωτική» κίνηση σε όσα θαυμαστά προηγήθηκαν. Τρανό ιστορικό παράδειγμα είναι η μετατροπή του -ριζοσπαστικού για την εποχή του- Χριστιανισμού σε μια «υπάκουη» απέναντι στους κρατούντες «συστημική» θρησκεία του Αποστόλου Παύλου. Όμως, το ανθρώπινο είδος υπάρχει για να αλλάξει τον κόσμο και όχι για να γίνει παιχνίδι στα χέρια κάποιων κοσμικών «νταβατζήδων». Αυτό θέλουν σφόδρα να πιστεύουμε όσοι επάνω στον πλανήτη ενδοβάλλουν την κοσμική ενέργεια, θεωρώντας ότι είναι οι εκπρόσωποι του τάδε ή του δείνα επί της γης. Ψάχνουν άλλοθι για τις δικές τους πράξεις «προστασίας» που κατά 99% αντιστρατεύονται κάθε έννοια ελευθερίας και ανθρωπισμού.\nΕπιπρόσθετα, το έμμεσο ή άμεσο... εμπόριο κάρμα καλά κρατεί. Οι αστρολόγοι που το επικαλούνται κερδίζουν σε κύρος και... εύκολες λύσεις. Που να εξηγείς τώρα περίπλοκες για τον κοινό νου ψυχικές διεργασίες, να περιγράφεις συμπλέγματα και δυναμικές πλανητικές ενέργειες, που εξ άλλου δεν ερεύνησες ποτέ. Και το κυριότερο, που και πώς να προτείνεις λύσεις για τον συμβουλευόμενο, όταν δεν ξέρεις... που παν τα τέσσερα. Με ένα «είναι καρμικό» καθάρισες! Μάλιστα, η ακατάσχετη... καρμολογία συνδυάζεται σε ορισμένες περιπτώσεις και με διακηρύξεις περί θεραπείας του κακού κάρμα. Ασήμωσε να γιάνεις, όπως γινόταν τον παλιό καλό καιρό με τα Παπικά συγχωροχάρτια. Ναι, έχουμε και τέτοια φαινόμενα...\nΚαι βέβαια το συμπέρασμα είναι ότι αν όλα πάνε χάλια στη ζωή μας φταίει το κακό μας κάρμα κι όχι ο κακός μας ο καιρός, δηλαδή η ευνουχισμένη ή νηπιακή συνειδητότητα μας, που μας κάνει να θυμίζουμε φτερό στον άνεμο ή άβουλα προβατάκια προς σφαγή. Μπεεεε... Είναι καρμικό! Μπεεεεεε...\nΗ έννοια του καρμικού εξαντλείται βέβαια -και με το παραπάνω στις σχέσεις μας, αφού αυτές είναι που προβληματίζουν έντονα και παραπέμπουν σε πληρωμένες (κυριολεκτικά) απαντήσεις από τους απανταχού ειδικούς. Ερωτεύτηκες κι έπεσες στα πατώματα; Α, είναι καρμικό, αξίας 100 ευρώ. Χώρισες και μπεκροπίνεις σε ένα καπηλειό; Πάλι καρμικό είναι, αξίας όμως 200 ευρώ! Κι ακόμη, έφαγες και βαρυστομάχιασες, πλύθηκες και παπάριασες, αφόδευσες και σε έτσουξε; Είναι καρμικό, φυσικά, με την έννοια ότι αμάρτησες και τώρα το πληρώνεις. Παντού υπάρχει ο παντοδύναμος καρμικός παράγοντας και σύμφωνα με τις μαρτυρίες κανείς τελικά δεν γλιτώνει από αυτόν. Είναι όμως έτσι;\nΚαλή και σεβαστή η παράδοση, όχι όμως όταν γίνεται τροχοπέδη στην εξέλιξη... Ιστορικά, τα αίτια του... καρμικού ευνουχισμού της Αστρολογίας ανάγονται στον 19ο αιώνα, στην εποχή δηλαδή που η ημιθανής πρωτοξάδελφη της Αστρονομίας, των Μαθηματικών και των Φυσικών επιστημών «αναστήθηκε» μέσα από τις τάξεις των Θεοσοφιστών. Από τον 17ο αιώνα που ο Διαφωτισμός και η επιστημονική επανάσταση άρχισαν να πετάνε σωρηδόν πολλά από τα «ιερά» σκουπίδια της Εποχής των Ιχθύων, η Αστρολογία... σούμπιτη περιέπεσε σε πλήρη ανυποληψία, παρά τις προειδοποιήσεις ερευνητών όπως ο Κέπλερ «να μην πετάξουμε και το μωρό μαζί με τα βρώμικα νερά της μπανιέρας». Χρειάστηκε λοιπόν να περάσουν πάνω από 200 χρόνια για να υπάρξει μια συστηματοποιημένη αναβίωση της Αστρολογίας στον Δυτικό κόσμο και προσωπικά ευχαριστώ τους... φίλους μας τους Θεοσοφιστές για αυτό που έκαναν και τους αποδίδω τα εύσημα αλλά από την άλλη πλευρά δεν χρειάζεται να πάρω όλο το πακέτο που «σέρβιραν», με τον κύκλο των ενσαρκώσεων να αποτελεί το διαχρονικό «χιτ» που καταναλώνουν αφειδώς οι πιστοί-εύπιστοι. Εξ άλλου ουδέν... καλόν αμιγές κακού και εννοώ πως πληρώνουμε μέχρι σήμερα τον Θεοσοφικό γάμο της Αστρολογίας με την ανατολικού τύπου μυστικιστική φιλοσοφία. Το συγκεκριμένο «κοκτέηλ» διαπότισε την δυτική αστρολογική σκέψη σε τέτοιο βαθμό, που ακόμη και πορίσματα της κοινής λογικής είναι δύσκολο να βρουν τη θέση τους στην σύγχρονη Αστρολογία, χωρίς να περάσουν από την βάσανο της απόδειξης των... αυτονόητων. Και μην σας κάνει εντύπωση. Η Δυτική Αστρολογία έχει βαθιές ρίζες στο Θεοσοφικό μοντέλο, το οποίο την έχει διαποτίσει ερμηνευτικά. Κατά μάνα, κατά κύρη, που λέει ο λαός... Μάλιστα, σε αρκετές περιπτώσεις τίποτε δεν δείχνει ικανό να διαταράξει την Θεοσοφική-Εσωτερική σκέψη και το στατικό μοντέλο της, που μας κουνά κατάμουτρα τον νόμο της ανταποδοτικής δικαιοσύνης, τον νόμο της αιτίας και του αποτελέσματος. Είναι σου λέει κοσμικός νόμος και αναφορές γι' αυτόν συναντάμε σε πολλές κουλτούρες κι όχι μόνον στην Ανατολική φιλοσοφία. Σωστά... Οι αναφορές όντως υπάρχουν, με τη διαφορά πως περιγράφουν ένα καθεστώς που βρίσκεται πλέον σε παρατεταμένη αμφισβήτηση.\nΌμως, τι κι αν μεσολάβησαν μια σειρά από καίριες ανακαλύψεις-αποκαλύψεις των Επιστημών και της Ψυχολογίας, που θέτουν την αιτιοκρατία υπό αμφισβήτηση ακόμη και στο πιο ορθολογικό «κάστρο» της; Η Νευτώνεια μηχανική δεν ισχύει στον μικρόκοσμο και με δεδομένο το ότι οι κοσμικές επιρροές εξασκούνται κυρίως μέσω αυτού, η αντίληψη μας για την ίδια την Αστρολογία θα έπρεπε ήδη να έχει αναθεωρηθεί στις κατευθύνσεις της Κβαντομηχανικής και της Θεωρίας του Χάους. Εδώ θα μπορούσε άνετα να υποστηρίξει κανείς ότι το κάρμα είναι ένα δυνατό χαρτί του «Εσωτερισμού», ατυχώς είναι πλέον καμένο και ξεμπροστιάζει τον περιορισμένο ορίζοντα μιας υποτίθεται «φωτισμένης» αλήθειας. Κάτι καινούριο έχουν να μας πουν όλοι αυτοί οι πάνσοφοι καρμολόγοι;\nΠαρ' όλα αυτά, το Θεοσοφικό -Ινδουιστικής και Βουδιστικής προέλευσης- κάρμα στέκει ακόμα ορθό, ταϊσμένο από την δική μας πνευματική αμηχανία και τον πνευματικό αποπροσανατολισμό, που το ίδιο το Θεοσοφικό σύστημα δημιούργησε για να επιβιώσει και να επεκταθεί.\nΚαι επεκτάθηκε μέσω των δεκάδων «ταγμάτων» και «στοών», που υπάρχουν μέχρι τις μέρες μας για να προσφέρουν το «πνευματικό φως» στους «μυημένους» ακόλουθους τους. Ένα «φως» που συχνά-πυκνά ανταλλάσσεται με την τυφλή υπακοή σε «ταγούς» αμφιβόλου πνευματικής υποστάθμης, που νοιάζονται μόνον για την καρέκλα τους. Όπως συμβαίνει κατά πλειοψηφία σε πολλά ανάλογα «εσωτερικά τάγματα» ανεξαρτήτως στόχου και προέλευσης.\nΠέρα όμως από τα στραβά των μηχανισμών εξουσίας, που την συνοδεύουν οπουδήποτε κι αυτή εμφανιστεί, εδώ έχουμε να κάνουμε πλέον και με μια μεγαλοπρεπή απάτη ή αφέλεια στην καλύτερη περίπτωση. Και εξηγούμαι: Στην μεγάλη τους πλειοψηφία, οι θεωρήσεις του «Εσωτερισμού» για τη φύση του Κόσμου μας και του Ανθρώπου ήταν πραγματικά ριζοσπαστικές, σε εποχές που οι Επιστήμες κοιμόντουσαν τον ύπνο του δικαίου.\nΑπό όλες αυτές τις κεκαλυμμένες αλήθειες όμως, είναι πλέον πολύ λίγες εκείνες που δεν έχουν επισημανθεί μέσω μιας ορθολογικής επιστημονικής οδού. Πρακτικά, μετά την δόμηση της σύγχρονης Ψυχολογίας και την ραγδαία εξέλιξη της Κβαντικής Φυσικής, ο πάλαι ποτέ Εσωτερισμός θυμίζει μάλλον παιδική χαρά. Και προσωπικά μειδιώ όταν ακούω και βλέπω αστρολόγους να φουσκώνουν σαν τα παγώνια επειδή αντλούν -λένε- την σοφία τους από τον «Εσωτερισμό», εφαρμόζοντας στην ουσία τις αρχές της Αναλυτικής σχολής του C G Jung. Βλέπετε άλλη τιμή πιάνει στην πιάτσα η «κρύα» Ψυχολογία κι άλλη ο «Εσωτερισμός» με το βαρύγδουπο κύρος του... Κι εδώ βέβαια δεν φταίει ο Εσωτερισμός αλλά οι «Εσωτεριστές» και η περισπούδαστη άγνοια μας, η πάντα επιρρεπής στον πνευματικό νεοπλουτισμό. Δυστυχώς η πλειοψηφία του κόσμου έλκεται από την έωλη υπόσχεση μιας μυστικής γνώσης που κατέχουν μόνον οι «μυημένοι», οι οποίοι -αλίμονο- ενοικούν μόνον στους κόλπους των «εσωτερικών ταγμάτων». Οπότε, μπες κι εσύ πτωχέ για να φωτιστείς και να γίνεις κρέας στη μηχανή των δολοπλοκιών, της «ομερτά» και των διαπλεκόμενων πρακτικών, που βαπτίζονται αλληλεγγύη.\nΘα μου πείτε κι εσύ Ριζόπουλε τι ζόρι τραβάς με όλα αυτά; Κι είναι σαν να βλέπω μπροστά μου τα ανάλογα επιχειρήματα:\n1) Κατ' αρχήν η θέση των προβάτων είναι στο μαντρί, αφού είναι γνωστό ότι έξω από αυτό τα τρώει ο λύκος.\n-Ναι, τι καλά... Και μέσα τα σφάζει ο τσοπάνης, θα συμπληρώσω... Έχει σκεφτεί ποτέ κανείς ότι δεν είναι πρόβατο, όπως μαθαίνει από το σχολείο;\n2) Η εμπορευματοποίηση είναι ένα σοβαρό θέμα αλλά χαρακτηρίζει κάθε ανθρώπινη δραστηριότητα. Γιατί να είναι η Αστρολογία εξαίρεση;\n-Γιατί κάθε δραστηριότητα με πνευματική αξία οφείλει να μην εμπίπτει στις δαγκάνες των νόμων της αγοράς. Έχουμε γι' αυτόν τα λουκάνικα, τις πατάτες και τόσα άλλα...\n3) Και στο τέλος-τέλος είναι κακό που συγκλίνουν ο Εσωτερισμός και οι Επιστήμες; Μήπως ζηλεύεις που δεν έγινες «Εσωτεριστής»;\n-Δεν έχω τίποτε με τους Θεοσοφιστές, ούτε με τα «Εσωτερικά τάγματα» που προέκυψαν μέσα από τους κόλπους της Θεοσοφικής Εταιρείας. Για την εποχή της η Θεοσοφία ήταν μια επανάσταση και δεν είναι τυχαίο ότι στελεχώθηκε από πλήθος πνευματικών ανθρώπων. Εδώ όμως είναι που ισχύει το «κάθε πράγμα στον καιρό του». Η διατήρηση της πνευματικής φλόγας είναι προς τιμήν του Εσωτερισμού και όσων έντιμων τον υπηρέτησαν στο παρελθόν. Στο παρελθόν όμως... Σήμερα, αυτός ο παραδοσιακός γάμος Αστρολογίας και «Μεταφυσικής», μόνον ζημιά κάνει στην πρώτη, αφού διανύουμε αισίως τον 21ο αιώνα κι αυτή κινείται με προδιαγραφές του 19ου κι ακόμη πιο πίσω.\nΕπιπλέον για μένα τίθεται κι ένα σοβαρό θέμα απεμπόλησης της δικής μας Ορθόδοξης Χριστιανικής παράδοσης, που δικαιούμαι να θεωρώ ότι βρίσκεται πολύ πιο κοντά στην αλήθεια μας.\nΗ χριστιανική θεώρηση\nΠαραπάνω, χαρακτήρισα την Θεοσοφική κληρονομιά ως «αποπροσανατολισμό» αναφερόμενος σε μια κρίσιμη λεπτομέρεια: Την παράκαμψη ενός εκ των βασικότερων μηνυμάτων της Χριστιανικής κοσμοθεωρίας, το οποίο ατυχώς και η ίδια η επίσημη Ορθόδοξη Εκκλησία δεν είχε τον τρόπο -δεν μπορούσε, δεν ήθελε;- να αναδείξει. Ίσως να φταίει η έμφαση στην πνευματική και όχι μόνον μάχη με το Ισλάμ, που μονοπώλησε το ενδιαφέρον της για πολλούς αιώνες, ίσως πάλι να φταίει το ότι οι πνευματικές αλήθειες του Χριστιανισμού σκεπάστηκαν από τον λυσσαλέο αγώνα για την διατήρηση της εξουσίας και της επιρροής στο «ποίμνιον». Αυτά είναι τα δυσάρεστα που συμβαίνουν όταν μια Εκκλησία πορεύεται πιασμένη χέρι-χέρι με το κράτος.\nΚανονικά η ίδια η φύση του Χριστιανισμού είναι επαναστατική σε πολλά επίπεδα, αφού αντιμάχεται κάθε μορφή κοσμικής εξουσίας κηρύσσοντας την ταπεινότητα και την Αγάπη. Από την στιγμή όμως που ο Χριστιανισμός έγινε η επίσημη θρησκεία του Ανατολικού Ρωμαϊκού κράτους... το χάσαμε το κορμί πατριώτες!\nΠάμε όμως στην ουσία του θέματος μας.\nΠριν από 2000 χρόνια, όπως αναγράφεται στα Ευαγγέλια, ο Ιησούς έριξε μια βόμβα Αγάπης στα θεμέλια του συστήματος επισημαίνοντας πως «δεν ήρθε για να καταργήσει τον Νόμο αλλά για να τον συμπληρώσει». Ποιόν Νόμο; Τον Μωσαϊκό του «οφθαλμόν αντί οφθαλμού και οδόντα αντί οδόντος», δηλαδή την Ιουδαϊκή εκδοχή του «καρμικού νόμου».\nΚαι βέβαια το συμπλήρωμα του Θεανθρώπου συνίσταται στο ότι ο Άνθρωπος μπορεί να απεμπλακεί από το «κάρμα» του με την συνδρομή της Αγάπης και της «Θείας Χάριτος», κάτι που σύμφωνα με την Θεολογική αλήθεια πιστοποιήθηκε σε μαζικό επίπεδο ύστερα από την «θεραπεία« της Ανθρωπότητος από το προπατορικό αμάρτημα, μέσω της Θυσίας του Ιησού.\nΤο κατά πόσον ένας άνθρωπος θα κάνει χρήση αυτού του δικαιώματος, εξαρτάται βέβαια από τον ίδιο. Όσο δεν το πράττει όμως, παραμένει εσαεί δέσμιος του παλαιού νόμου.\nΗ επαναστατική διακήρυξη του Ιησού Χριστού μας διαβεβαιώνει ότι ο παλαιός Νόμος υπάρχει αλλά κάθε πνευματικό ον μπορεί να τον υπερβεί. Κι εδώ ως πνευματικά όντα δεν νοούνται οι περισπούδαστοι και ολίγοι «πεφωτισμένοι» αλλά ο μέσος άνθρωπος, που διαποτίζει τη ζωή του με Πίστη και Αγάπη προς τον πλησίον του αλλά και προς τον εαυτό του. Έχω ξαναγράψει ότι η εντολή «αγάπα τον πλησίον σου ως σ' εαυτόν» έχει αμφίδρομη ανάγνωση-ερμηνεία. Γιατί όσο υπάρχουν αυτοί που αγαπούν μόνον τον εαυτό τους, τόσο υπάρχουν κι εκείνοι που αγαπούν μόνον τους άλλους και καθόλου τον εαυτό τους. Τίποτε από τα δύο δεν είναι σωστό, το ζητούμενο είναι να «αναπνέει» η αγάπη μας και προς τις δύο κατευθύνσεις.\nΤι πετυχαίνουμε με αυτό; Όπως θεωρούσαν και οι πρώτοι αστρολογούντες θεολόγοι, θέτουμε τις πλανητικές επιρροές υπό το άρμα του Θεού, τις εξελίσσουμε δηλαδή από «μοιραίες» και υφιστάμενες στον παλαιό Νόμο, σε απελευθερωτικές συνισταμένες ενός Ανώτερου εαυτού. Σε αυτό το επίπεδο οι παραστάσεις με τον Παντοκράτορα και γύρω του τα 12 ζώδια είναι εξαιρετικά «ομιλητικές», ως προς τον συμβολισμό τους.\nΟ Ποσειδώνας και οι άλλοι\nΕδώ μπαίνει στο «παιχνίδι» η αναπτυσσόμενη συνείδηση μας, πιασμένη χέρι-χέρι με την πολύτιμη και προστατευτική ενσυναίσθηση των πραγμάτων, η οποία απορρέει από την επαφή μας με το Θείο, μέσα μας και γύρω μας. Πρόκειται για την «μυστικιστική συμμετοχή» μια κατάσταση που περιέγραψε πρώτος ο Levy-Bruhl και αξιοποίησε στο έργο του ο C G Jung, θέλοντας να αποδώσει την δυναμική του «Θεϊκού» Συλλογικού Ασυνείδητου στην ζωή μας.\nΒάζοντας πια και τους πλανήτες στο παιχνίδι, ο καθαυτό εκπρόσωπος του καρμικού πλαισίου είναι ο Κρόνος, με άξιους συνοδοιπόρους τον Πλούτωνα και τον Χείρωνα. Και οι τρεις τους υπερασπίζονται το νομοτελειακό, το μοιραίο, το κληροδοτημένο κι όλα αυτά που μπορεί είτε να μας καταδιώκουν σαν Ερινύες, είτε να μας προικίζουν με ικανότητες και ταλέντα ως ανταμοιβή μιας πρότερης «ενάρετης» ζωής. Αυτοί είναι ο Νόμος, με την παραδοσιακή έννοια του όρου και είναι αλήθεια ότι σε πλείστες περιπτώσεις αυτός ο Νόμος κυριαρχεί στις ζωές των ανθρώπων, προσφέροντας «πάτημα» για ανάλογες πεποιθήσεις. Αυτό όμως δεν σημαίνει ότι η πλειοψηφία έχει πάντα δίκιο...\nΕκείνος που έρχεται να ανατρέψει το σκηνικό, προσφέροντας μια «θαυμαστή» λύση έξω και υπεράνω της μέγγενης των «οφειλών», δεν είναι ο αιρετικός Ουρανός όπως θα πίστευαν πολλοί αλλά ο Ποσειδώνας, ο οποίος εξ άλλου, ως αρνητής των υλικών δεσμών, είναι ο κύριος εκφραστής της Χριστιανικής κοσμοθεωρίας. Σε έναν υλικό κόσμο αυτός είναι εξ ορισμού ο μεγαλύτερος επαναστάτης. Ο Ποσειδώνας εκφράζει τις ιδιότητες και τη δυναμική του φιλεύσπλαχνου Θεού της Αγάπης και της Συγχώρεσης, είναι εκείνος ο οποίος μας παρέχει το «θαύμα» της απεμπλοκής μας από έναν κόσμο που σύμφωνα με τον παλιό Νόμο, διέπεται από μια ατέρμονη διαπλοκή και αλληλουχία χρεών.\nΌπως μου είχε σοφά περιγράψει πριν από χρόνια μια καλή φίλη η Ε.Κ, αυτός ο κόσμος έχει όρια και μοιάζει με έναν κλειστό σάκο φαύλων κύκλων. Γιατί κάθε φορά που κάποιος επικεντρώνεται σε μια προσπάθεια για να κλείσει μια τρύπα-οφειλή, αναπόφευκτα κάποια άλλη ανοίγει εξ αιτίας της απόσυρσης της προσοχής του από το επίμαχο σημείο.\nΑντίθετα, στον κόσμο του Ποσειδώνα, που δεν έχει ούτε τρύπες ούτε περιορισμούς, κανείς δεν οφείλει σε κανέναν, ούτε η Χάρις που θα λάβει εξαρτάται από τον βαθμό των προσπαθειών του. Όλα γίνονται «μαγικά» με δύο μόνον προαπαιτούμενα, την Πίστη και την Αγάπη. Τις κοινώς εννοούμενες αλλά πολύ περισσότερο τις συνυφασμένες με μια εξελιγμένη συνειδητότητα, η οποία «τολμά» να θέτει τις κοσμικές επιρροές στην υπηρεσία του Ανθρώπου.\nΚαι όλα αυτά σε σύγχρονη «μετάφραση» λένε το εξής απλό: Το μοιραίο υπάρχει μεν, μαζί φυσικά με τον νόμο της ανταπόδοσης, το κάρμα. Είναι όμως μέσα στις δυνατότητες μας -για να μην πω στα καθήκοντα μας- να το κοιτάξουμε κατάματα και να το υπερβούμε. Τρόποι βρίσκονται, αρκεί να υπάρχει ταυτόχρονα και η βούληση. Και σε αυτή μας την απόπειρα οι κάθε είδους «καρμικές» αναφορές, μόνον ως ανεπιθύμητα βαρίδια μπορεί να θεωρηθούν.Pameastrologia.gr:\nΑναρτήθηκε από ΦΩΤΕΙΝΗ στις 11:30 π.μ.\nΕτικέτες Αστρολογία, Κάρμα, μεταφυσική


Επιβεβαίωση του kentri.gr για ΚΕΕΛΠΝΟ\nΤρίτη, 16 Οκτωβρίου 2012 19:20\nΑπαντώντας σε ερώτηση βουλευτών του Σύριζα, η υφυπουργός Υγείας Φωτεινή Σκοπούλη, κατέθεσε έγγραφο το οποίο επιβεβαιώνει ότι ο οικονομικός Εισαγγελέας έχει διατάξει έρευνα για την οικονομική διαχείριση στο Κέντρο Ελέγχου και Πρόληψης Νοσημάτων (ΚΕΕΛΠΝΟ).\nΗ ερώτηση είχε κατατεθεί με αφορμή την ανάρτηση στο kentri.gr (19 Σεπτεμβρίου 2012).\n«Φωλιά» σπατάλης και νεποτισμού το ΚΕΕΛΠΝΟ\nΤετάρτη, 19 Σεπτεμβρίου 2012 10:04\nΤην κατάργηση του Κεντρου Ελέγχου Ειδικών Λοιμώξεων και Πρόληψης Νοσημάτων (ΚΕΕΛΠΝΟ), ζητάει από τον πρόεδρο της Ειδικής Μόνιμης Επιτροπής Θεσμών και διαφάνειας της Βουλής, το Κίνημα για τη Διαφάνεια κατά της διαφθοράς και της διαπλοκής.\nΉδη από την διεξαγόμενη έρευνα από το ΣΔΟΕ, το ΚΕΕΛΠΝΟ αναδεικνύεται ως κέντρο σπατάλης και νεποτισμού.\nΈρευνα έχει διατάξει και ο Οικονομικός Εισαγγελέας Γρηγόρης Πεπόνης, αλλά όσο παραμένουν στη θέση τους τα διοικητικά στελέχη του αμαρτωλού φορέα στόματα μένουν σφραγισμένα.\nΚυριακή, 29 Ιανουαρίου 2012 10:14\nΤον τελευταίο καιρό γίνεται πολύς λόγος για το άνοιγμα από το ΣΔΟΕ, τραπεζικών λογαριασμών γιατρών που περιέχουν ολόκληρες περιουσίες, ενώ συχνά είναι και τα περιστατικά επ΄αυτοφόρω σύλληψης λειτουργών του Ιπποκράτη με προσημειωμένα χαρτονομίσματα.\nΓιατροί που απαιτούν το παραδοσιακό φακελάκι, έχουν χάσει τον ύπνο τους και ψάχνουν εναλλακτικούς τρόπους απαίτησης του καθιερωμένου «δώρου».\nΧαρακτηριστικό παράδειγμα, γνωστός χειρούργος σε μεγάλο περιφερειακό νοσοκομείο της χώρας.\nΤα ιχθυέλαια φάρμακο κατά της λευχαιμίας;\nΣάββατο, 24 Δεκεμβρίου 2011 14:40\nΣύμφωνα με ερευνητές στο Pennsylvania State University ανακάλυψαν μια νέα δράση ενός στοιχείου σε ιχθυέλαια, που θεραπεύει τη λευχαιμία. Αυτό τουλάχιστον έδειξε η χορήγησή του σε πειραματόζωα.\nΠρόκειται για την προταγλαντίνη 13 (D12-PGJ3), που επιτίθεται στους ιστούς που έχουν προσβληθεί από χρόνια μυελική λευχαιμία.\nΜετά τα θεραπευτικά αποτελέσματα που είχε σε ποντίκια, πατεντάρισαν τη μέθοδό τους και ετοιμάζουν την εφαρμογή της στον άνθρωπο.\nΠαραιτήθηκε ο Μαρτίνης από πρόεδρος του ΕΕΣ\nΔευτέρα, 24 Οκτωβρίου 2011 17:56\nΠαραιτήθηκε σήμερα ο, ελέω δικαστικής ασυλίας, πρόεδρος του Ελληνικού Σταυρού Ανδρέας Μαρτίνης, με ανοιχτές ακόμη δικαστικές εκκρεμότητες.\nΔιατηρεί όμως τη θέση του Προέδρου του νοσοκομείου Ερρίκος Ντυνάν ή του Κοινωφελούς Ιδρύματος Ερρίκος Ντυνάν, καθώς έχει εκλεγεί ισόβιος πρόεδρος από τη γενική συνέλευση του Ερυθρού Σταυρού στον οποίο υπάγεται το Κοινωφελές Ίδρυμα.\nΚατάχρηση αξονικών τομογραφιών στην Ελλάδα\nΠέμπτη, 13 Οκτωβρίου 2011 21:17\nΣύμφωνα με στατιστική του Οργανισμού για Οικονομική Συνεργασία και Ανάπτυξη (ΟΟΣΑ), στην Ελλάδα, γίνεται υπερβολική χρήση της ακτινολογικής εικονογραφικής διάγνωσης.\nΣτην Ελλάδα, αν και η χώρα βρίσκεται στα πρόθυρα της πτώχευσης, γίνεται υπερβολική χρήση αξονικών τομογραφιών στα πλαίσια της διαγνωστικής διαδικασίας, με υπερβολική οικονομική επιβάρυνση του συστήματος υγείας. Αλλά πέρα από το οικονομικό σκέλος ενοχοποιείται και για παρενέργειες εξαιτίας της αυξημένης ακτινοβολίας. Ο κίνδυνος πρόκλησης καρκίνου πρέπει να λαμβάνεται υπόψη κατά την υποβολή σε αξονικές τομογραφίες.\nΠέθανε λίγο πριν την απονομή του Nobel ιατρικής\nΔευτέρα, 03 Οκτωβρίου 2011 18:10\nΓια πρώτη φορά στην 110ετή ιστορία των βραβείων Νobel, έγινε απονομή του βραβείου σε νεκρό επιστήμονα.\nΠρόκειται για τον Καναδό ανοσιολόγο Ralph Steinman , ο οποίος πέθανε από Ο Ralph Steinman ήταν ένας από τους τρεις επιστήμονες που το ίδρυμα Νobel είχε επιλέξει για την απονομή του Νobel ιατρικής 2011.\nΗ είδηση του θανάτου του Ralph Steinman, ήρθε σαν κεραυνός στη επιτροπή απονομής των βραβείων, καθώς η διαθήκη του ιδρυτή των βραβείων, δεν προβλέπει απονομή μετά θάνατον.\nΟ εκπρόσωπος του ιδρύματος Nobel, Göran Hansson ανακοίνωσε ότι τις επόμενες ημέρες θα αποφασιστεί πως θα εξελιχθεί η διαδικασία απονομής. Περισσότερα...\n2,5 εκατ. ευρώ στο... μοναδικό προμηθευτή!\nΠαρασκευή, 30 Σεπτεμβρίου 2011 11:48\nΜετά από ένα διαγωνισμό σκάνδαλο, το ΔΣ του Νοσοκομείου «Άγιος Ανδρέας» της Πάτρας, αποφάσισε, με μια και μοναδική προσφορά, να προχωρήσει την ανάθεση της προμήθειας ακτινοθεραπευτικού συγκροτήματος δαπάνης 2.500.000ευρώ, σε εταιρία που –σύμφωνα με καταγγελίες- «φωτογράφιζε» η προκήρυξη.\nΟι όροι και οι τεχνικές προδιαγραφές, ήταν τέτοιοι και έτσι διατυπωμένοι, κατά παράβαση της ισχύουσας νομοθεσίας περί προμηθειών και των κοινοτικών οδηγιών περί ανταγωνισμού. ώστε να φωτογραφίζουν συγκεκριμένο κατασκευαστή, με αποτέλεσμα να αποκλείονται άλλοι κατασκευαστές από τον διαγωνισμό.\nΗ Roche παύει να προμηθεύει ελληνικά νοσοκομεία\nΣάββατο, 17 Σεπτεμβρίου 2011 15:25\nΤην προμήθεια φαρμακευτικού υλικού σε ελληνικά νοσοκομεία που δεν πληρώνουν διέκοψε η ελβετική φαρμακευτική εταιρία Roche.\n«Κάποτε έρχεται η στιγμή που δεν πάει άλλο», δήλωσε στην «Wall Street Journal». Ο επικεφαλής του πολυεθνικού φαρμακευτικού γίγαντα Severin Schwan.\nΣε αντιστάθμισμα τόνισε θα αυξήσει τις προμήθειες στα ελληνικά φαρμακεία για να εξασφαλιστούν οι ανάγκες των ασθενών.\nΤρίτη, 30 Αυγούστου 2011 10:00\nΠαυσίπονο νοθευμένο με φάρμακο κατά της σχιζοφρένειας\nΠροδιαγραφές που φωτογραφίζουν προμηθευτές στα Νοσοκομεία\nΣε εστιατόριο του Lübeck είχαν φάει τα πρώτα θύματα του θανατηφόρου μικροβίου\nΣυνεργασία Ελλάδας Γερμανίας στον τομέα της Υγείας\nΣύσκεψη υπό τον πρωθυπουργό για την ηλεκτρονική συνταγογράφηση\nΣημαντικά αυξημένη η τάση μείωσης των καπνιστών\nΣε ρήξη Λοβέρδος - Φαρμακοποιοί


Published on Wednesday, 09 May 2012 12:29\nΑ' Εξάμηνο 4 Υποχρεωτικά μαθήματα\nΒ' Εξάμηνο 2 Υποχρεωτικές επιλογες +2 Γενικές Επιλογες\nΓ' Εξάμηνο 2 Γενικες Επιλογες + Διπλωματική Εργασια\nΕπιλογές για το τρέχον Ακαδ. Έτος\nΜάθημα Υποχρεωτικό Α' Εξαμήνου\n3 7,5 -\nΜάθημα Υποχρεωτικό Επιλογής Β' Εξαμήνου\n3 15 ΥΔΕ\nΣτο Πρόγραμμα Μεταπτυχιακών Σπουδών Υπολογιστικής Φυσικής (ΠΜΣ-ΥΦ) απαιτούνται 90 πιστωτικές μονάδες (ECTS) για την απόκτηση του Διπλώματος Ειδίκευσης, εκ των οποίων οι 75 αντιστοιχούν σε μαθήματα και οι 15 στη διπλωματική εργασία.\nΤα 75 ECTS των μαθημάτων κατανέμονται ως εξής: (α) τουλάχιστον 30 ECTS στα Υποχρεωτικά μαθήματα , (β) τουλάχιστον 15 ECTS στα Υποχρεωτικά μαθήματα επιλογής, και (γ) τουλάχιστον 30 ECTS στα μαθήματα επιλογής.\n(α) Τα μαθήματα επιλογής, που θα διδαχθούν στο επόμενο ακαδημαϊκό έτος, ανακοινώνονται ετήσια με το πρόγραμμα των μαθημάτων, (β) για να διδαχθεί ένα μάθημα θα πρέπει να το παρακολουθούν τουλάχιστον τέσσερις μεταπτυχιακοί φοιτητές.\nΚάθε φοιτητής έχει δικαίωμα να δηλώσει, να παρακολουθήσει και να εξεταστεί και σε δύο, το πολύ, μαθήματα επιλογής επιπλέον του αριθμού των μαθημάτων επιλογής που απαιτούνται για την απόκτηση του ΜΔΕ-ΥΦ. Ο βαθμός των μαθημάτων αυτών καταχωρείται στην αναλυτική βαθμολογία του φοιτητή. Για το καθορισμό όμως του βαθμού πτυχίου λαμβάνονται υπόψη μόνο οι καλύτεροι βαθμοί επτά μαθημάτων επιλογής, που απαιτούνται για την απόκτηση ΜΔΕ-ΥΦ.\nΟ ελάχιστος αριθμός μαθημάτων που μπορεί ένας φοιτητής να παρακολουθήσει και να εξετασθεί, κατά τη διάρκεια ενός εξαμήνου, αντιστοιχούν το πολύ σε 30 ECTS.\nΟι δηλώσεις των μαθημάτων γίνονται στην Διεύθυνση του ΠΜΣ-ΥΦ κατά το πρώτο 15νθήμερο του ακαδημαϊκού εξαμήνου διδασκαλίας των εν λόγω μαθημάτων.


ΕΛΕΓΧΟΣ ΜΑΣΤΩΝ - Αιμοδιάγνωση\nΈλεγχος Μαστών- Τεστ ΠΑΠ Μαστών( HALO )\nΈνας έλεγχος μαστών θεωρείται ολοκληρωμένος με :\nΕκτίμηση αποτελεσμάτων από τον γιατρό και ψηλάφηση\nΤο τεστ ΠΑΠ μαστού HALO βασίζεται στην μελέτη του γυναικολόγου Γεώργιου Παπανικολάου σχετικά με τον καρκίνο της μήτρας.\nΤα αποτελέσματά του επισημαίνουν τις γυναίκες που εμφανίζουν υψηλό κίνδυνο ανάπτυξης καρκίνου του μαστού.\nΕίναι μία πολύ σημαντική εξέταση για την πρόληψη της υγείας σας.\nΣας εξασφαλίζει την πρώιμη και έγκαιρη διάγνωση προκαρκινικών αλλοιώσεων γύρω από την θηλή και τους μεγάλους γαλακτοφόρους πόρους.\nΣας επιτρέπει να εντοπίσετε αλλοιώσεις έως και 10 χρόνια πριν την μαστογραφία και τον υπέρηχο.\nΕίναι μία σύντομη και ανώδυνη εξέταση κατά την οποία πραγματοποιείται συλλογή εκκρίματος από τις θηλές των μαστών, προοριζόμενο για κυτταρολογική εξέταση.\nΕξέταση & πρόληψη μαστών\nΤο Ιατρείο Μαστού της Αιμοδιάγνωσης MED είναι δίπλα σε κάθε γυναίκα προσφέροντας τις πιο Σύγχρονες και Εξατομικευμένες Ιατρικές Υπηρεσίες.\nΣκοπός του Ιατρείου Μαστού της Αιμοδιάγνωσης MED είναι :\nΠροληπτικός Έλεγχος ασυμπτωματικών γυναικών.\nΣύμφωνα με τα τελευταία στατιστικά στοιχεία ο Καρκίνος του Μαστού είναι πρώτος σε συχνότητα και δεύτερη αιτία θανάτου από καρκίνο σε γυναίκες. Αυτό σημαίνει ότι 1 στις 8 γυναίκες θα νοσήσουν κάποια στιγμή στη ζωή τους από Καρκίνο Μαστού.\nΤαυτόχρονα όμως έχει μειωθεί σημαντικά το ποσοστό θανάτων από Καρκίνο του Μαστού τα τελευταία 30 χρόνια, εξαιτίας της Έγκαιρης Διάγνωσης και της συνεχούς εξέλιξης όσον αφορά τις χειρουργικές τεχνικές και την έρευνα νέων φαρμάκων.\nΣτο Ιατρείο Μαστού της Αιμοδιάγνωσης MED στα πλαίσια της Έγκαιρης Διάγνωσης γίνεται:\nΛεπτομερής καταγραφή του ιστορικού της γυναίκας (ατομικού και οικογενειακού).\nΑξιολόγηση των αποτελεσμάτων των απεικονιστικών εξετάσεων (μαστογραφία, υπέρηχος μαστών, μαγνητική μαστών).\nΚλινική εξέταση από Χειρουργό Μαστού (επισκόπηση, ψηλάφηση, πιθανή λήψη εκκρίματος θηλής).\nΕνημέρωση ως προς τη σωστή Πρωτογενή Πρόληψη (αλλαγή τρόπου ζωής και διατροφικών συνηθειών).\nΕνημέρωση για το πώς θα πρέπει να γίνεται σωστά η Αυτοεξέταση από κάθε γυναίκα.\nΣύσταση για ετήσιο τακτικό επανέλεγχο και αντιστοίχως με τα κλινικο-εργαστηριακά ευρήματα, επανεξέταση σε σύντομο χρονικό διάστημα ή παραπομπή για επιπλέον εξετάσεις.\nΓενετική Συμβουλευτική σε γυναίκες που ανήκουν σε ομάδα υψηλού κινδύνου εμφάνισης Καρκίνου του Μαστού (οικογενή ή κληρονομούμενο).\nΟ Καρκίνος του Μαστού είναι μια γονιδιακή νόσος το οποίο σημαίνει ότι προέρχεται από γονιδιακές μεταλλάξεις. Στην πλειοψηφία τους, σε ποσοστό 70%-80%, αυτές οι μεταλλάξεις είναι Σποραδικές, εμφανίζονται δηλαδή κάποια στιγμή στη ζωή μιας γυναίκας και είναι αποτελέσματα αθροιστικών επίκτητων γονιδιακών μεταλλάξεων οι οποίες είναι αδύνατον με τα σημερινά δεδομένα να εντοπιστούν και να προβλεφθούν. Αντιθέτως, στις περιπτώσεις όπου μπορούμε να προβλέψουμε ότι μια γυναίκα θα νοσήσει στο μέλλον, είναι όταν αναφερόμαστε στον Οικογενή και στον Κληρονομούμενο Καρκίνο του Μαστού.\nΟ Οικογενής Καρκίνος του Μαστού υπολογίζεται σε ποσοστό 15%-20% των περιπτώσεων και εμφανίζεται με μεγάλη συχνότητα στα μέλη μιας οικογένειας (1ου και 2ου βαθμού συγγένειας), χωρίς όμως για αυτό να ευθύνεται κάποια γονιδιακή μετάλλαξη.\nΑντιθέτως ο Κληρονομούμενος Καρκίνος του Μαστού, ο οποίος υπολογίζεται σε ποσοστό 5%-10% των περιπτώσεων, οφείλεται στην ύπαρξη γονιδιακής μετάλλαξης συγκεκριμένων γονιδίων που ονομάζονται BRCA1 και BRCA2. Αυτά τα γονίδια, τα οποία μπορούν να μεταβιβαστούν από το γονέα στο παιδί, υπό φυσιολογικές συνθήκες παίζουν ρόλο προστατευτικό σε βλάβες του DNA. Όταν όμως μεταλλαχτούν υπάρχει μεγάλη πιθανότητα να αναπτυχθούν κακοήθεις όγκοι, κυρίως στο Μαστό και στις Ωοθήκες σε ποσοστό που μπορεί να αγγίξει το 80% και το 50% αντίστοιχα.\nΣτο Ιατρείο Μαστού της Αιμοδιάγνωσης MED καταγράφεται λεπτομερώς το οικογενειακό και ατομικό ιστορικό κάθε γυναίκας και σε περίπτωση ύπαρξης κάποιας γονιδιακής μετάλλαξης, γίνεται ενημέρωση πάνω στους κινδύνους και στις εναλλακτικές επιλογές για μια εξατομικευμένη αντιμετώπιση.\nΠαρακολούθηση γυναικών με συμπτωματολογία.\nΌταν μια γυναίκα αντιληφθεί κάποιο σύμπτωμα στο μαστό της πρέπει εγκαίρως να επισκεφθεί ένα Χειρουργό Μαστολόγο. Τα συμπτώματα στο μαστό τα οποία θα πρέπει να ανησυχήσουν είναι τα εξής:\nΦλεγμονή, ερυθρότητα δέρματος\nΧρόνιο έκζεμα θηλής/θηλαίας άλω\nΔιογκωμένοι λεμφαδένες μασχάλης\nΣτο Ιατρείο Μαστού της Αιμοδιάγνωσης MED λαμβάνεται λεπτομερώς το ατομικό ιστορικό κάθε γυναίκας και αξιολογούνται οι απεικονιστικές εξετάσεις. Ακολουθεί η κλινική εξέταση και κατόπιν η γυναίκα ενημερώνεται για τα κλινικο-εργαστηριακά ευρήματα και τον τυχόν επιπλέον απαιτούμενο απεικονιστικό έλεγχο.


Σχολεία: Έξαρση των κρουσμάτων σε μαθητές - Τα μέτρα που προτείνει η ΟΛΜΕ\nΣχολεία: H OΛΜΕ σε ανακοίνωση της, τόνισε πώς υπάρχει έξαρση των κρουσμάτων σε μαθητές και εκπαιδευτικούς μετά από τις σχολικές εκδρομές.\nΤα μέτρα που προτείνει η ΟΛΜΕ\nO πρόεδρος της ΟΛΜΕ, Θεοδωρής Τσούχλος, μίλησε στο Newsbomb για την έξαρση των κρουσμάτων που καταγράφεται στα σχολεία μετά τις εκδρομές που πραγματοποιούνται.\nΟ κ. Τσούχλος ανάφερε ότι «Διαπιστώνουμε πως τα σχολεία γυρίζουν από τις εκδρομές και μάλιστα πολλές φορές πιο νωρίς από το προγραμματισμένο, με κρούσματα να εντοπίζονται και σε μαθητές αλλά και σε εκπαιδευτικούς».\nΜάλιστα, σημείωσε ότι τα παιδιά, όπως και οι εκπαιδευτικοί, κάνουν τα προβλεπόμενα τεστ πριν και μετά τις εκδρομές, ωστόσο, όπως είπε, «ο συγχρωτισμός σε κλειστούς χώρους επιφέρει αύξηση των κρουσμάτων».\nΟ πρόεδρος της ΟΛΜΕ τόνισε ότι «η υπουργός Παιδείας θα μπορούσε να λάβει απόφαση οι εκδρομές να γίνουν την Άνοιξη, όταν επιδημιολογικά θα είμαστε καλύτερα και θα μπορούν να αξιοποιηθούν οι ανοιχτοί χώροι».\nΚαι πρόσθεσε ότι οι μαθητές «στις εκδρομές συγχρωτίζονται αυτή τη στιγμή σε κλειστούς χώρους, ερχόμενοι σε επαφή και με μαθητές από άλλα σχολεία» συνεπώς είναι αναμενόμενο – όπως είπε – να καταγράφεται αύξηση στα κρούσματα.\nΈνα δεύτερο μέτρο που προτείνει ο κ. Τσούχλος είναι «να επανεξεταστεί το ζήτημα της πληρότητας των λεωφορείων», φέρνοντας ως παράδειγμα τη μείωση της πληρότητας στο 50%, κάτι που όπως σημείωσε αυτό θα ανεβάσει μεν το κόστος, αλλά τίθεται σε κίνδυνο η ασφάλεια της σχολικής κοινότητας.\nΕπισήμανε δε ότι «από τη στιγμή που αναφερόμαστε σε μαθητές Γ΄Λυκείου, αντιλαμβάνεστε ότι τα πράγματα γίνονται ακόμη πιο δύσκολα, καθώς οι μαθητές την ώρα που θα πρέπει να δώσουν βάρος στα μαθήματά τους και ξαφνικά θα βρεθούν για κάποιες μέρες είτε με τη νόσο είτε σε καραντίνα».\nΣτη συνέχεια, ο κ. Τσούχλος υπογράμμισε ότι η ΟΛΜΕ έχει αποστείλει αποκλειστικά στην ηγεσία του υπουργείου επιστολή για «άμεση συνάντηση με την υπουργό», σημειώνοντας ότι έχουν να συναντηθούν από τα τέλη της Άνοιξης με αρχές καλοκαιριού. Μάλιστα, επισήμανε πως εκτός από τα θέματα της πανδημίας, υπάρχουν και άλλα θέματα στην ατζέντα όπως τα περιστατικά βίας στις σχολικές μονάδες.\nΑπό την πλευρά του, ο Γενικός Γραμματέας του Υπουργείου Παιδείας, Αλέξανδρος Κόπτσης, σχολίασε στο Newsbomb τα όσα καταγγέλλει η ΟΛΜΕ.\nΕιδικότερα, ο κ. Κόπτσης σημείωσε ότι «το Υπουργείο ακολουθεί τις συστάσεις της Επιτροπής Εμπειρογνωμόνων» διευκρινίζοντας ότι «δεν υπάρχει άλλη γραμμή για τις σχολικές εκδρομές, γι’ αυτό και γίνονται κανονικά».\nΤόνισε δε ότι από τη στιγμή που «η κοινωνία είναι ανοιχτή και οι μετακινήσεις ελεύθερες, δεν μπορεί το Υπουργείο Παιδείας να απαγορεύσει τις σχολικές εκδρομές».\nΣύμφωνα με τον Γενικό Γραμματέα «το Υπουργείο με εγκυκλίους του ζητά την αυστηρή τήρηση των μέτρων και κατά τη διάρκεια των σχολικών εκδρομών ενώ έχει αποστείλει και σχετική σύσταση» αναφορικά με τα μέτρα.\nΌπως είπε ο κ. Κόπτσης, «το Υπουργείο είναι προσηλωμένο στη τήρηση των μέτρων πρωτοκόλλων, γι’ αυτό και έχουμε μείωση των κρουσμάτων στα σχολεία».\nΤέλος, ο Γενικός Γραμματέας εξήγησε ότι οι αποφάσεις για τις σχολικές εκδρομές λαμβάνονται από τους συλλόγους διδασκόντων, ενώ τόνισε ότι ζητούμενο είναι «να αυξηθεί το ποσοστό των εμβολιασμών, προκειμένου να μην περικοπούν οι δραστηριότητες των μαθητών».\n#ΚΟΡΟΝΟΙΟΣ#ΚΟΡΟΝΟΙΟΣ ΚΡΟΥΣΜΑΤΑ#ΚΟΡΟΝΟΙΟΣ ΜΕΤΡΑ#ΠΑΙΔΙΑ#ΣΧΟΛΕΙΑ#ΣΧΟΛΙΚΕΣ ΕΚΔΡΟΜΕΣ


Αλ Πατσίνο: Δεν τον ήθελαν επειδή ήταν κοντός, έγινε ο μυθικός Νονός - Entertainment | News 24/7\nΑπό το Χάρλεμ και το Μπρονξ στην "αγκαλιά" του Κόπολα και στο πάνθεον του παγκόσμιου κινηματογράφου. Ο Αλ Πατσίνο έγινε 80 ετών κι εμείς θυμόμαστε το άγουρο ξεκίνημά του.\n25 Απριλίου 2020 11:28\nΟ ρόλος του Μάικλ Κορλεόνε ήταν αυτός που απογείωσε την καριέρα ενός άγουρου ηθοποιού. Ο Αλ Πατσίνο, που έγινε σήμερα 80 ετών, ήταν το απόλυτο αουτσάιντερ, ένας παντελώς άγνωστος ηθοποιός πριν το 1972 με μόλις δύο ρόλους στο ενεργητικό του, που όμως είχε καταφέρει να γοητεύσει το έμπειρο μάτι του Φράνσις Κόπολα.\nΜε αφορμή τα γενέθλια του Alfredo James "Al" Pacino, θυμόμαστε το ξεκίνημά του στο Hollywood των 70s. Τότε που ερχόταν από το πουθενά και εκτόπιζε ονόματα σαν τον Ρόμπερτ Ρέντφορντ και τον Τζακ Νίκολσον για να χτίσει τον δικό του μύθο.\nΗ σύμπτωση που συνόδευσε έναν εμβληματικό ρόλο:\nΣτην τριλογία του Νονού, ο Πατσίνο έπαιξε ως γνωστόν τον Michael Corleone του οποίου ο πατέρας, Vito, είχε μεταναστεύσει στις ΗΠΑ από τη μικρή πόλη της Σικελίας που ονομάζεται επίσης Corleone. Οι παππούδες του Πατσίνο, James και Kate Gerardi, κατάγονταν επίσης από την πόλη Corleone της Σικελίας!\nΟ Πατσίνο μάλιστα ήταν το αουτσάιντερ για τον ρόλο του Michael Corlone. Την περίοδο του cast ήταν άγνωστος στο Hollywood. Παρόλα αυτά κατάφερε να "εκτοπίσει" αστέρες σαν τους Warren Beatty, Robert Redford, και Jack Nicholson που ήταν επίσης υποψήφιοι για τον σπουδαίο ρόλο που έμεινε στην ιστορία. Η απόφαση να επιλεχθεί ο Πατσίνο είχε προκαλέσει αντιδράσεις μεταξύ των παραγωγών της εποχής.\nΜέντορας του Πατσίνο ήταν ο Lee Strasberg ο οποίος και τον εκπαίδευσε στα Actors Studio της Νέας Υόρκης. Ο Πατσίνο συνάντησε τον Strasberg στα φιλμ The Godfather Part II και …And Justice for All.\nΟ Πατσίνο ήταν υποψήφιος οκτώ φορές για Όσκαρ στην καριέρα του μέχρι σήμερα. Κέρδισε μία και μόνη φορά ως τώρα το βραβείο του Α' Ανδρικού Ρόλου για τη σπουδαία ερμηνεία του στο "Άρωμα Γυναίκας" του 1992, αλλά όχι για τον Νονό.\nΟ Αλ Πατσίνο στο Άρωμα Γυναίκας\nΆλλες υποψηφιότητές του ήταν στα φιλμ Serpico, The Godfather Part II, Dog Day Afternoon, και …And Justice for All, για τον πρώτο ανδρικό ρόλο και για δεύτερο ανδρικό ρόλο για τα The Godfather, Dick Tracy, και Glengarry Glen Ross.\nΟ Πατσίνο αποφάσισε να μην πάει στην 45η απονομή των Όσκαρ όταν και ήταν υποψήφιος για το βραβείο Β' Ανδρικού Ρόλου για την πρώτη ταινία του Νονού. Παρότι ήταν η πρώτη υποψηφιότητά του από την Ακαδημία, αποφάσισε να απέχει μιας και δεν ήταν υποψήφιος για το βραβείο πρώτου ανδρικού ρόλου το οποίο κέρδισε τελικά ο Marlon Brando. Ένας Marlon Brando που απείχε επίσης από τη βράβευση αντιδρώντας στον τρόπο που η Ακαδημία αντιμετώπιζε τους γηγενείς αμερικανούς ινδιάνους.\nO πρώτος ρόλος του Πατσίνο ήταν στο Awake and Sing του 1969. Ο πρώτος πρωταγωνιστικός του ρόλος ήταν στο The Panic in Needle Park του 1971. Αυτή η εμφάνισή του κέντρισε το ενδιαφέρον του Francis Ford Coppola ο οποίος τον κάλεσε στις ακροάσεις για τον Νονό.\nΠαρότι συνέδεσε το όνομά του με τον Νονό, η πορεία των γυρισμάτων δεν ήταν στρωμένη με ροδοπέταλα. Κατά τα γυρίσματα της δεύτερης ταινίας παραλίγο να τα τινάξει όλα στον αέρα ζητώντας αύξηση μισθού και αλλαγές στο σενάριο. Ο Francis Ford Coppola που υπέγραφε και το σενάριο, βρήκε τον τρόπο να τον πείσει με μικρές αλλαγές στον ρόλο του, η παραγωγή συμφώνησε στο οικονομικό κομμάτι και τα υπόλοιπα είναι ιστορία.\nΗ εμβληματικότερη σκηνή του Νονού ήταν στο εστιατόριο "Louis Restaurant" όπου και κάνει την εισαγωγή του Michael στον κόσμο του εγκλήματος. Η σκηνή ήταν συμβολική για την ανέλιξη της καριέρας του Πατσίνο.\nΗ Paramount δεν ήταν πεπεισμένη πως ο Πατσίνο θα μπορούσε να ανταποκριθεί επιτυχώς στις ανάγκες της ταινίας ενώ δεν τον ήθελαν επειδή θεωρούσαν πως είναι πάρα πολύ κοντός για τον ρόλο, Ωστόσο η ερμηνεία του σε αυτή τη σκηνή άφησε τους πάντες με ανοιχτό το στόμα και κέρδισε την εμπιστοσύνη τους, δικαιώνοντας το "μάτι" του Coppola. Η παραγωγή αποφάσισε να αφήσει τον Πατσίνο να αυτοσχεδιάσει από εκεί και μετά.\nΤο ιστορικό reunion\nΤα παραπάνω άλλωστε τα είχε θυμηθεί όλο το επιτελείο, όταν είχε σμίξει ξανά το 2017 στη Νέα Υόρκη με την ευκαιρία της 45ης επετείου της ταινίας και την ειδική εκδήλωση στο Tribeca Film Festival.\nΟ Κόπολα υπενθύμισε πως μέχρι και αρκετές εβδομάδες μετά την έναρξη των γυρισμάτων, δεν είχε πάψει να κυκλοφορεί η φήμη ότι επρόκειτο να αντικαστασταθεί. Επίσης, έκανε γνωστό πως το στούντιο της Paramount, δεν ήθελε αρχικά ούτε τον Μάρλον Μπράντο, ούτε τον Αλ Πατσίνο: "Ισχυρίστηκαν πως το να έχω τον Μπράντο στην ταινία θα την κάνει λιγότερο εμπορική απ' ό,τι αν έχω κάποιον εντελώς άγνωστο και συμφώνησαν μόνο αν θα έκανε ένα δωρεάν δοκιμαστικό, χωρίς να δημιουργήσει προβλήματα".\n"Κάθε φορά που διάβαζα το σενάριο, έβλεπα πάντα το πρόσωπο του Πατσίνο, ιδιαίτερα στις σκηνές στη Σικελία" είχε πει ο Κόπολα για τον πρωταγωνιστή του.\nΣίγουρα, οι ερμηνείες του ως Michael Corleone στα The Godfather καιThe Godfather Part II, συγκαταλέγονται στις σπουδαιότερες της πλούσιας καριέρας του και από τις πιο ιστορικές στα χρονικά του κινηματογράφου.\nΑντιστρόφως ανάλογα, η εμφάνισή του στην ταινία Gigli του 2003, θεωρείται η πιο άχαρη της καριέρας του. Ο Νονός συγκεντρώνει τις υψηλότερες βαθμολογίες στο IMDb και το IMDb Gigli τις χαμηλότερες, ως προς την ερμηνεία του Πατσίνο.\nΑξίζει τέλος να σημειωθεί πως ο Αλ Πατσίνο έχει αρνηθεί αρκετούς ρόλους που άφησαν το δικό τους αποτύπωμα. Οι πιο σημαντικοί που απέρριψε είναι του Χαν Σόλο στο "Ο Πόλεμος των Άστρων" (Star Wars, 1977), τον Κάπταιν Γουίλαρντ στο "Αποκάλυψη Τώρα" (Apocalypse Now, 1979), του Τεντ Κράμερ στο "Κράμερ εναντίον Κράμερ" (1979) και του Έντουαρντ Λούις στο "Pretty Woman" (1990).


Survivor παρασκήνιο: Γιατί ο ΣΚΑΙ δεν λέει επισήμως ότι η Κολιδά γυρνάει; Σήμερα δεν θα υπάρξει αποχώρηση! Χαμός στο παιχνίδι! - LIFESTYLE - TV24-MAGAZINE\nΧΑΜΟΣ ΣΤΟ SURVIVOR\nLIFESTYLE 30.03.2017 20:20\nΕίναι πληροφορίες της τελευταίες στιγμής! Μόνο από το Youweekly.gr και μόνο για τους αναγνώστες μας. Ξεκινάμε με το συγκλονιστικό τραυματισμό της Ειρήνης Κολιδά και γιατί ο ΣΚΑΙ στην ανακοίνωση του, δεν ξεκαθάρισε ότι η παίκτρια γυρνάει στην Ελλάδα ή όχι…\nΣύμφωνα με τις πληροφορίες μας παρά το γεγονός ότι η Ειρήνη Κολιδά έσπασε 3 πλευρά και είναι με ορό στο νοσοκομείο στον Άγιο Δομίνικο, η παραγωγή του Survivor και ο ΣΚΑΙ δεν την οδήγησαν στην έξοδο και δεν της «επέβαλαν» την αποχώρηση της από το παιχνίδι διότι αν γινόταν αυτό, η συγκεκριμένη παίκτρια θα μπορούσε να διεκδικήσει ακόμη και το έπαθλο του Survivor. Διαβάστε παρακάτω…\nΜείνατε κάγκελο; Καλά κάνετε… Γιατί σας αποκαλύπτουμε με το ρεπορτάζ μας ότι αν η παραγωγή του Survivor διώξει παίκτη χωρίς ο ίδιος να το επιθυμεί και χωρίς ο ίδιος να έχει ψηφιστεί από τους συμπαίκτες του ο συγκεκριμένος παίκτης μπορεί να διεκδικήσει ακόμη και τα χρήματα του επάθλου. Γι’αυτόν ακριβώς τον λόγο, οι υπεύθυνοι της παραγωγής του ΣΚΑΙ είπαν στην Ειρήνη Κολιδά, ότι αν θέλει να φύγει αυτό θα είναι μόνο δική της απόφαση και όχι του Survivor. Φυσικά η κοπέλα, όπως είπε η μητέρα της, αποκλειστικά στο Youweekly.gr, επέλεξε να φύγει! Και λογικό είναι αυτό καθώς δεν μπορεί καν να αναπνεύσει…\nΚαι πάμε στο δεύτερο θέμα… Τι θα γίνει από εδώ και στο εξής στο παιχνίδι και τι θα γίνει με την σημερινή αποχώρηση; Στο σημερινό Survivor ο παίκτης που ήταν να αποχωρήσει, δεν θα αποχωρήσει. Επίσης, λογικά δεν θα ανακοινωθεί καν ποιος ήταν επιλογή του κοινού να φύγει από το Survivor…Η αποχώρηση της Ειρήνης Κολιδά, θα είναι η σημερινή αποχώρηση αντί του παίκτη που έχει ψηφιστεί από το κοινό. Αυτά τα λίγα για σήμερα, λίγες ώρες πριν ξεκινήσει το αποψινό Survivor και αύριο το πρωί σας έχουμε καυτό ρεπορτάζ…


Ο Παναγιώτης Παναγιωτάτος παντρεύει τη σοκολάτα με μια υπέροχη sour γεύση - Life Guide | News 24/7\nΟ Παναγιώτης Παναγιωτάτος παντρεύει τη σοκολάτα με μια υπέροχη sour γεύση\nΣτο pairing guide με το αγαπημένο METAXA 12 Stars, σειρά έχει η σοκολάτα και ο συνδυασμός της με εκείνες τις γεύσεις που θα μας κρατήσουν συντροφιά όλο το χειμώνα.\n02 Ιανουαρίου 2021 13:58\nΤο pairing της σοκολάτας με ένα καλό απόσταγμα δεν είναι σίγουρα κάτι καινούργιο στη ζωή μας. Όμως το να σταθείς απλά στο να φας ένα κομμάτι σοκολάτας με το ποτό σου είναι σαν να έχεις μπροστά σου ένα φοβερά ενδιαφέρον βιβλίο και να χαζεύεις απλά το βιβλίο, αρνούμενος να γυρίσεις σελίδα. Κι αυτό γιατί το ποιο θα είναι το απόσταγμα που θα βρεθεί στο ποτήρι σου, το αν πράγματι μπορεί να γίνει pair με τη σοκολάτα αλλά και το ποια σοκολάτα πρέπει να επιλέξεις, είναι όλα στοιχεία με τρομερό ενδιαφέρον για κάποιον που αγαπά τις πρώτες ύλες και το πώς αυτές συνδυάζονται μεταξύ τους.\nΕμείς ξεκινάμε με ένα δεδομένο. Ότι έχουμε ένα υπέροχο απόσταγμα στο ποτήρι. Το METAXA 12 Stars. Το οποίο κρύβει στην ώριμη γεύση του νότες από φλούδα πορτοκαλιού και μπαχαρικά, χαρίζοντας σε όποιον το απολαύσει μία ιδιαίτερη γευστική εμπειρία. Ταυτόχρονα αποτελεί και μία υπέροχη βάση για έναν bartender που αναγνωρίζει στον πολύπλοκο χαρακτήρα του, τη δυνατότητα να συνδυαστεί ιδανικά σε ένα cocktail. Όπως έκανε ο σημερινός μας “καλεσμένος” στο pairing guide.\nΟ Παναγιώτης Παναγιωτάτος είναι στον χώρο του bartending από το 2000. Μετά από μεγάλη εμπειρία στα ξενοδοχειακά σε ξενοδοχεία 5 αστέρων σε Ελλάδα και Γερμανία , η αγάπη του για το ΜΕΤΑΧΑ τον κέρδισε και επέστρεψε στην Αθήνα όπου και κατέχει την θέση του Select Brand Ambassador της εταιρείας Remy Cointreau.\nΌταν τον ρωτήσαμε γιατί έφτασε να δημιουργήσει το cocktail που θα δείτε παρακάτω και να το συνδυάσει με σοκολάτα, ένωσε όλα τα κομμάτια του παζλ. “Επιλέγω μανταρίνι, πικραμύγδαλο και bitter σοκολάτα, τρία υλικά που ταιριάζουν απόλυτα στο γευστικό προφίλ του METAXA 12 Stars. Χρησιμοποιώ το aquafaba (είναι μία vegan εκδοχή αντί να χρησιμοποιήσουμε ασπράδι αυγού) για να δώσω πιο πλούσιο σώμα και γευστικό χαρακτήρα στο cocktail αυτό. Ένα ιδανικό pairing γι' αυτό το cocktail είναι οι ξηροί καρποί, επικαλυμμένοι με σοκολάτα”.\nΑς δούμε όμως το cocktail που δημιούργησε:\nMETAXA Sour (The Vegan Version)\nΣιρόπι πικραμύγδαλο 30ml\nΣιρόπι Μανταρίνι 15ml\nΦρέσκο Χυμό lime 30ml\n40ml aquafaba (είναι νερό από ρεβίθια)\nΣερβίρεται με κομμάτια μαύρης σοκολάτας.\nΗ επιλογή της σοκολάτας είναι εξίσου πολύ σημαντική. Κάτι που μαρτυρά και η πρόσφατη συνέργεια ανάμεσα στο ΜΕΤΑΧΑ και στο brand Ésophy, από την οποία προέκυψαν δύο φανταστικές σοκολάτες που κρύβουν μέσα τους στοιχεία τόσο ταιριαστά με αυτό το φίνο απόσταγμα. Και οι δύο είναι μαύρες σοκολάτες, η μία με κάρδαμο και σύκο και η άλλη με πορτοκάλι και βαλσαμικό ξύδι.\nΌπως βλέπετε λοιπόν, το να προσπαθήσει κανείς να μπει έστω για λίγο σε αυτό τον υπέροχο κόσμο γεύσεων και αισθήσεων, είναι ένα μαγικό ταξίδι που μοιάζει ιδανικό για έναν χειμώνα σαν το φετινό. Το πρώτο βήμα είναι απλό και έχει δύο δρόμους. Ο πρώτος είναι να προετοιμαστεί κάποιος κατάλληλα στο σπίτι με τα απαραίτητα υλικά για να δοκιμάσει την τύχη του στο bartending. Και ο δεύτερος είναι να απολαύσει ένα METAXA cocktail στην άνεση του σπιτιού του χάρη στην συνεργασία του brand με τη Wolt. Κάθε Παρασκευή και Σάββατο μέχρι και τις 15 Ιανουαρίου μπορεί ο καθένας να επωφεληθεί από την 1+1 προσφορά.\nTo pairing guide μας έχει ακόμα μία στάση να κάνει, με το αγαπημένο food account Spoon of Copper. Για να δώσουμε ακόμα έναν υπέροχο γευστικό συνδυασμό και να θυμηθούμε γιατί το METAXA 12 Stars είναι το ιδανικό δώρο στον εαυτό μας αυτές τις γιορτές.


Παρουσίαση του Υπουργού Εσωτερικών κ. Κωνσταντίνου Πετρίδη για τη Μεταρρύθμιση της Τοπικής Αυτοδιοίκησης\nΑυτό που έχουμε στην Κύπρο σήμερα δεν μπορεί να ονομάζεται σύστημα Τοπικής Αυτοδιοίκησης. Τοπική Αυτοδιοίκηση σημαίνει να μπορείς να αυτοδιοικείσαι. Για να μπορείς να αυτοδιοικείσαι πρέπει:\nΠρώτον, ως Τοπική Αρχή να έχεις το εύρος των αρμοδιοτήτων που να σε καθιστά αυτοδιοικούμενη. Να μπορείς να προσφέρεις στους δημότες σου αρκετές και ποιοτικές υπηρεσίες.\nΔεύτερο, να έχεις επαρκείς πόρους και προσωπικό να το πράξεις, με τρόπο μάλιστα που δεν είναι υπερβολικά κοστοβόρος.\nΚαι Τρίτο, να μπορείς να το κάνεις χωρίς να χρειάζεται να περάσεις από αχρείαστες και χρονοβόρες γραφειοκρατικές διαδικασίες και εγκρίσεις από διάφορα υπουργεία ή υπηρεσίες του κεντρικού κράτους.\nΚαμιά από τις τρεις αυτές προϋποθέσεις, που καθορίζουν τη σύγχρονη έννοια μιας τοπικής αρχής, σύμφωνα πάντα και με την Χάρτα της Τοπικής Αυτοδιοίκησης του Συμβουλίου της Ευρώπης, δεν ισχύει σήμερα. Με αποτέλεσμα να μην έχουμε πραγματική τοπική αυτοδιοίκηση, αλλά μια ετεροδιοίκηση όπου οι «τοπικοί άρχοντες» λειτουργούν ως μεσάζοντες των τοπικών κοινωνιών στην κεντρική κυβέρνηση, η οποία και η ίδια αντιμετωπίζει προβλήματα δυσλειτουργίας λόγω ακριβώς της μη ύπαρξης ενός σοβαρού συστήματος τοπικής αυτοδιοίκησης.\nΕίναι γι’ αυτό που ο Πρόεδρος Αναστασιάδης στο Πρόγραμμα Διακυβέρνησης του, έχει ο ίδιος θέσει ως προτεραιότητα την μεταρρύθμιση της τοπικής αυτοδιοίκησης. Μιας μεταρρύθμισης που την ίδια ώρα σημαίνει και μεταρρύθμιση και του κεντρικού κράτους, το οποίο θα μπορεί να επικεντρωθεί περισσότερο σε ένα πιο επιτελικό ρόλο και να μπορεί να παράξει πολιτική, παρά να αναλώνεται στη διεκπεραίωση καθημερινών θεμάτων της τοπικής αυτοδιοίκησης και των πολιτών, που θα έπρεπε να γίνεται σε τοπικό επίπεδο.\nΌταν αρχίσαμε την προσπάθεια, είδαμε ότι οι μελέτες που είχαν γίνει μέχρι τότε, επικεντρώνονταν κυρίως στο κόστος των παρεχόμενων υπηρεσιών και καταδείκνυαν το προφανές. Ότι το κόστος των υπηρεσιών ήταν υπερβολικά υψηλό σε σχέση με την ποιότητα των υπηρεσιών λόγω του μικρού μεγέθους των Δήμων. Αναγνώριζαν επίσης ότι οι δήμοι έχουν περιορισμένη διοικητική ικανότητα, αυτοτέλεια και αρμοδιότητες.\nΔεν υπήρχε όμως μια ολοκληρωμένη προσέγγιση που θα καθόριζε ποιες υπηρεσίες πρέπει να παρέχει ένας σύγχρονος δήμος, πως πρέπει να διοικείται, τί σημαίνει οικονομική αυτονομία, τί πόροι χρειάζονταν και από που θα προέρχονται, ποιες διοικητικές στρεβλώσεις υπάρχουν και οδηγούν στην γραφειοκρατία και την έλλειψη ευελιξίας στις αποφάσεις των Δήμων. Υπήρχε ένα ασαφές όραμα, όλοι το συζητάγαμε, αλλά έλλειπε η συγκεκριμένη, απτή και άμεσα εφαρμόσιμη πρόταση.\nΟι φράσεις «οικονομική αυτονομία», «διοικητική αυτοτέλεια» αλλά και «αρμοδιότητες» παρέμεναν φράσεις χωρίς περιεχόμενο που χρησιμοποιούνταν σε ομιλίες χωρίς όμως να μετουσιωθούν σε συγκεκριμένο μεταρρυθμιστικό και νομοθετικό περιεχόμενο.\nΑναγνωρίζοντας τα πιο πάνω, παραδέχτηκα από την αρχή ότι οι συγχωνεύσεις δήμων δεν είναι αυτοσκοπός αλλά η αναγκαία προϋπόθεση, εφόσον όμως πρώτα δίναμε περιεχόμενο στους άλλους βασικούς πυλώνες της μεταρρύθμισης. Εργαστήκαμε σκληρά και αγγίξαμε την ουσία της μεταρρύθμισης. Διενεργήσαμε λεπτομερή τεχνοοικονομική μελέτη, αλλά ανοίξαμε και μια μεγάλη και άνευ προηγουμένου διαβούλευση με τους εκπρόσωπους της τοπικής κοινωνίας και την Ένωση Δήμων.\nΧρειάστηκε επίσης και εκτενής διαβούλευση με διάφορες υπηρεσίες και υπουργεία εντός της κυβέρνησης λόγω των αρμοδιοτήτων που θα έπρεπε να δοθούν στην Τοπική Αυτοδιοίκηση.\nΑρμοδιότητες όπως η Ενιαία Αρχή Ανάπτυξης σε κάθε Νέο Δήμο που θα εκδίδει τόσο την πολεοδομική όσο και την οικοδομική άδεια. Μια αρμοδιότητα που εκχωρείται παράλληλα με δύο άλλες μεταρρυθμίσεις οι οποίες σχετίζονται με την έκδοση αδειών. Ο επενδυτικός νόμος που μεταφέρει τις αρμοδιότητες για τις μεγάλες και πολύπλοκες άδειες στο κεντρικό κράτος, σε νέα διεύθυνση στο κεντρικό κράτος, και το «νέο πλαίσιο αδειοδότησης» που ανακοινώσαμε πρόσφατα σε συνεργασία με το ΕΤΕΚ που απλοποιεί το όλο σύστημα. Η όλη μεταρρύθμιση του πλαισίου αδειοδότησης θα καταστήσει την έκδοση αδειών πιο εύκολη και πιο ομοιόμορφη.\nΔώσαμε, επίσης, τη δυνατότητα ίδρυσης δημοτικής αστυνόμευσης με συγκεκριμένες αρμοδιότητες και εξουσίες, τη δυνατότητα να παρέχουν οι ενδοδημοτικές συγκοινωνίες προς όφελος των πολιτών. Δώσαμε, επιπρόσθετα, τη δυνατότητα μαζί με τους πόρους στους Δήμους να είναι αναθέτουσες αρχές έργων, για να μπορούν να ωριμάζουν εύκολα τα δικά τους αναπτυξιακά έργα, χωρίς να εξαρτώνται από τις προτεραιότητες και τη γραφειοκρατία του κράτους, ενώ οι σχολικές εφορείες μεταφέρονται από το Υπουργείο στην εποπτεία των τοπικών αρχών και θα λειτουργούν με ξεχωριστή νομοθεσία.\nΜεταφέραμε στους Νέους Δήμους το σύνολο σχεδόν των αδειοδοτικών αρμοδιοτήτων που εκδίδονται σήμερα από τις Επαρχιακές Διοικήσεις. Ενδυναμώσαμε το ρόλο τους στην κοινωνική πολιτική, ώστε να μπορούν να λειτουργούν πιο αποτελεσματικά κοινωνικές στέγες, νηπιαγωγεία, γηροκομεία. Αναθέσαμε στους Δήμους την αξιοποίηση και συντήρηση τοπικών υποδομών όπως πάρκα, χώροι πρασίνου, κλπ.\nΗ μεταφορά των αρμοδιοτήτων αυτών είναι η πιο σημαντική που έχει γίνει μέχρι τώρα στην Κύπρο. Ενδυναμώνουμε την Τοπική Αυτοδιοίκηση με υπηρεσίες που αφορούν τις πραγματικές μεγάλες καθημερινές ανάγκες του πολίτη. Αυτό δεν είναι πια όραμα, αλλά η νέα πραγματικότητα στην Κύπρο.\nΓια να τα παρέχουν όλα αυτά φυσικά οι Νέοι Δήμοι θα χρειάζονται πόρους και οικονομική αυτοτέλεια. Κοστολογήσαμε τις νέες υπηρεσίες και προτείνουμε τη ριζική αλλαγή του τρόπου χρηματοδότησης των Δήμων. Κατοχυρώνεται σε αυτούς ως ίδιο έσοδο τα συνολικά έσοδα από τα τέλη κυκλοφορίας των αυτοκινήτων, κάτι το οποίο ισοδυναμεί με αύξηση των εσόδων κατά 40% - 50% σε σχέση με την υφιστάμενη κρατική χορηγία.\nΕπιπλέον, δίνουμε στις νέες δημοτικές αρχές τη δυνατότητα να επιβάλουν ειδικό τέλος, για συγκεκριμένη χρονική περίοδο, για την κατασκευή έργων υποδομής κατόπιν διενέργειας δημοψηφίσματος. Αυξάνοντας μάλιστα με αυτό τον τρόπο και την λογοδοσία που πρέπει να έχει μια τοπική αρχή στους δημότες της.\nΛάβαμε, επίσης, υπόψη και τις σημαντικές εξοικονομήσεις που θα προκύψουν από τις συγχωνεύσεις λόγω των οικονομιών κλίμακας οι οποίες κυμαίνονται μεταξύ 30 και 50 εκατ. ευρώ. Μόνο από τη μείωση του αριθμού των δημάρχων οι εξοικονομήσεις φτάνουν τα 3 εκατ. ευρώ.\nΕνδεικτικά αναφέρω πραγματικό παράδειγμα. Ένας μεγάλος Δήμος σήμερα ξοδεύει 245 ευρώ το χρόνο για κάθε κάτοικο για παροχή υπηρεσιών, ενώ ένας μικρός Δήμος φτάνει να ξοδεύει για τις ίδιες υπηρεσίες και με λιγότερους υπαλλήλους 1.143 ευρώ το χρόνο για κάθε κάτοικο. Επίσης, η ποιότητα των υπηρεσιών φαίνεται να είναι καλύτερη στους μεγάλους δήμους σε σχέση με τους μικρούς. Οι ανισότητες αυτές δεν είναι από εμάς ανεκτές. Κάθε Κύπριος πολίτης πρέπει να απολαμβάνει ίδιας ποιότητας υπηρεσίες ανεξάρτητα από τον τόπο κατοικίας του.\nΟι εξοικονομήσεις αυτές δεν είναι του κράτους. Είναι των Δήμων και των Δημοτών τους και θα προκύψουν μόνο μέσα από τις συνενώσεις. Θα μείνουν στην τοπική κοινωνία. Είτε από μορφή σημαντικά μειωμένου κόστους των υπηρεσιών είτε για περισσότερα αναπτυξιακά έργα. Οι πιο επωφελημένοι θα είναι οι μικροί δήμοι που θα συνενωθούν με μεγαλύτερους, αλλά και οι κοινότητες που θα ενταχθούν σε δήμους που θα δουν πολλαπλασιασμό των κονδυλίων ανά κάτοικο λόγω του τρόπου χρηματοδότησης των Δήμων. Γι’ αυτό είπα στην αρχή ότι οι συνενώσεις είναι αναγκαία προϋπόθεση για την ουσιαστική μεταρρύθμιση.\nΔεν υπάρχει αμφιβολία ότι οι Νέοι Δήμοι οι οποίοι θα προκύψουν θα είναι εύρωστοι και οικονομικά βιώσιμοι και θα μπορούν να παράξουν έργο προς όφελος των δημοτών τους. Η αλλαγή του τρόπου χρηματοδότησης τους αλλά και τις εξοικονομήσεις που θα προκύψουν θα οδηγήσουν σε αυξημένους πόρους στο μεσοπρόθεσμο κατά €60-80 εκατ.\nΟι εκλεγμένοι τοπικοί άρχοντες θα έχουν τα εργαλεία παραγωγής πολιτικής και θα κρίνονται από τους δημότες τους για την αποτελεσματικότητα τους, αντί να καταλογίζουν ευθύνες όπως συχνά γίνεται, και πολλές φορές δικαίως, στις ανεπάρκειες του κεντρικού κράτους. Άρα, αυξάνεται και η δημοκρατική λογοδοσία στην τοπική εξουσία αφού η μεταρρύθμιση αυξάνει μαζί με τα νέα εργαλεία και την ευθύνη των αιρετών του λαού.\nΟμολογώ ότι στην προσπάθεια μας αντιμετωπίσαμε μια εν γένει καχυποψία. Καχυποψία για το κατά πόσο οι Δήμοι, ως τους γνωρίζουμε σήμερα, θα μπορούν να αντεπεξέλθουν. Δικαίως δημιουργήθηκε αυτή η δυσπιστία στον κόσμο για τις δυνατότητες της Τοπικής Αυτοδιοίκησης. Αλλά η δυσπιστία οφείλεται στο ότι οι τοπικές αρχές είναι ακρωτηριασμένες από το ίδιο το σύστημα και δεν μπορούν να τρέξουν όπως σε άλλες χώρες.\nΔεν πρέπει να συγκρίνουμε τους Νέους Δήμους με της υφιστάμενες οντότητες. Θα έχουν τα όπλα, τους πόρους, τις πραγματικές δομές μιας μικρής δημόσιας υπηρεσίας, την τεχνογνωσία αλλά και ευελιξία που δεν έχουν σήμερα.\nΑκόμη και η ποιότητα του πολιτικού προσωπικού θα βελτιωθεί με τις μεγαλύτερες δομές αφού οι μεγαλύτερες οντότητες συνεπάγονται λιγότερο τοπικισμό και μεγαλύτερο ισοζύγιο δημοκρατικού ελέγχου.\nΤαυτόχρονα, θέσαμε αρκετές ασφαλιστικές δικλείδες που θα αποτρέπουν την αυθαιρεσία. Με βάση το Νόμο οι Δήμοι υποχρεούνται:\n1) να έχουν ισοσκελισμένους ή πλεονασματικούς προϋπολογισμούς.\n2) εισάγεται για πρώτη φορά στην Κύπρο ένα σύστημα που διασφαλίζει διαφάνεια και έλεγχο, με την υποχρέωση δημοσιοποίησης στο διαδίκτυο όλων των αποφάσεων των δημοτικών συμβουλίων, των προϋπολογισμών, των εκθέσεων του Γενικού Ελεγκτή, πράξεων διορισμών αλλά και κάθε δαπάνης πέραν των 5,000 ευρώ. Ο κάθε πολίτης με αυτό τον τρόπο θα έχει γνώση και θα ελέγχει τις τοπικές αποφάσεις.\n3) Δημιουργείται επίσης σε κάθε Δήμο Μονάδα Εσωτερικού Ελέγχου για όλες τις αποφάσεις του δημοτικού συμβουλίου.\n4) Οι νέοι Δήμοι θα τυγχάνουν, επίσης, καλύτερου ελέγχου τόσο από το κράτος όσο και από το Γενικό Ελεγκτή, κάτι που πιο δύσκολα γίνεται σήμερα λόγω ακριβώς του κατακερματισμού και του πολυάριθμου των Τοπικών Αυτοδιοικήσεων.\n5) Με βάση σύγχρονες πρακτικές θέσαμε, επίσης, οροφή στις δαπάνες προσωπικού ως ποσοστό του συνόλου των εξόδων του προϋπολογισμού.\n6) Δώσαμε το δικαίωμα σε ομάδα δημοτών να καταθέτουν γραπτές προτάσεις το Δημοτικό Συμβούλιο για επίλυση προβλημάτων.\nΣτο πλαίσιο της «διοικητικής αυτονομίας», αναγνωρίσαμε από τη μια την ανάγκη ευελιξίας των Δήμων όσον αφορά τη δομή του προσωπικού τερματίζοντας την παρέμβαση του κράτους στη διαδικασία έγκρισης της δομής των θέσεων και παρέχοντας στον ίδιο τον Δήμο την ευχέρεια δημιουργίας ή κατάργησης θέσεων, αλλά και διατηρώντας τη δυνατότητα παρέμβασης του κράτους σε περιπτώσεις αποκλίσεων στους προϋπολογισμούς.\nΕπισημαίνω ότι στο νομοσχέδιο προβλέπονται συγκεκριμένες μεταβατικές διατάξεις με κοινές επιτροπές οι οποίες θα οδηγήσουν σε μια ομαλή μετάβαση στη νέα τάξη πραγμάτων, τις επόμενες δημοτικές εκλογές.\nΚατακερματισμένη Τοπική Αυτοδιοίκηση σημαίνει αδύνατη Τοπική Αυτοδιοίκηση. Οι συγχωνεύσεις είναι αναγκαίες. Πρώτον, χωρίς τις συγχωνεύσεις δεν θα επιτευχθούν οι σημαντικές εξοικονομήσεις που θα καταστήσουν τους Δήμους εύρωστους. Δεύτερο, χωρίς τις συγχωνεύσεις δεν θα έχουμε την κρίσιμη μάζα που θα αυξήσει την διοικητική επάρκεια των δήμων, και τρίτο, για σκοπούς ομοιογενοποίησης των πολιτικών και συνέργειας κοινών έργων.\nΗ συζήτηση για τις συγχωνεύσεις δυστυχώς κυριάρχησε της όλης δημόσιας συζήτησης και πολλές φορές επισκίασε την ουσία της μεταρρύθμισης, αλλά επισκιάστηκε επίσης από ένα έντονο αίσθημα τοπικισμού. Ένα αίσθημα το οποίο δεν βασίζεται στον ορθολογισμό και στο κοινό καλό μιας περιοχής που αυτό που επιζητά είναι καλύτερες και φθηνότερες υπηρεσίες για τους δημότες της, αλλά σε διχαστικές νοοτροπίες του παρελθόντος. Ένα αίσθημα που ενίοτε λάμβανε και κομματική διάσταση αφού ορισμένοι ταύτιζαν την γεωγραφική διάσταση της μεταρρύθμισης με κομματικούς συσχετισμούς.\nΚάτι αναχρονιστικό που δεν στέκει στη σημερινή πραγματικότητα, όπου οι ίδιοι οι πολίτες προσπερνούν τέτοιες συμπεριφορές, που οδηγούν στην απαξίωση του πολιτικού συστήματος όπως φαίνεται και στις εκλογικές διαδικασίες.\nΤο πιο «ανώδυνο» θα ήταν να ολοκληρώσουμε το εγχείρημα των άλλων πυλώνων της μεταρρύθμισης, δηλαδή την «οικονομική αυτοτέλεια», την «διοικητική αυτονομία» και τις «αρμοδιότητες» σε ένα νομοσχέδιο και να παραπέμψουμε την γεωγραφική διάσταση, σε μια «επιτροπή» που θα κατάθετε με βάση τις δικές τις διαβουλεύσεις, τις δικές της προτάσεις στη Βουλή.\nΉ να παραπέμπαμε σε δημοψηφίσματα, με τα οποία θα μπορούσε μια μικρή τοπική αρχή στην οποία ενδεχομένως να επικρατούσαν τοπικιστικά κριτήρια ή συμφέροντα να αποτρέψει ευρύτερες συνενώσεις. Οι τοπικές αρχές άλλωστε στην Κύπρο είναι 380 (350 Κοινότητες και 30 Δήμοι) και όλες επηρεάζονται είτε από το νομοσχέδιο για τη συμπλεγματοποίηση υπηρεσιών των κοινοτήτων είτε με συγχωνεύσεις δήμων. Φανταστείτε πόσο εφικτή θα ήταν η μεταρρύθμιση.\nΟι εθελούσιες συνενώσεις προβλέπονται από την υφιστάμενη νομοθεσία αλλά παρά τα χρονίζοντα προβλήματα που αντιμετωπίζουν αρκετές τοπικές αρχές, ουδεμία πρωτοβουλία προέκυψε μέχρι σήμερα από τις ίδιες τις τοπικές αρχές.\nΟι πιο πάνω επιλογές θα ήταν μεν μια εύκολη δικαιολογία για να μην αγγίξουμε το καυτό θέμα των συνενώσεων και να εμπλακούμε στα γρανάζια του τοπικισμού, αλλά αναμφίβολα θα παρέπεμπε την όλη προσπάθεια στις ελληνικές καλένδες.\nΓια τις μεγάλες μεταρρυθμίσεις που αποτελούν καθοριστική καμπή για την πορεία μιας χώρας και μιας κοινωνίας, οι κυβερνήσεις, τα κόμματα και τα κοινοβούλια πρέπει να αναλαμβάνουν τις ευθύνες τους παρά το πολιτικό κόστος. Εμείς επιλέξαμε από την αρχή την στάση ευθύνης.\nΤην ίδια στάση ευθύνης επέλεξε και η ίδια η Ένωση Δήμων. Τόσο με την ιστορική απόφαση της Γενικής Συνέλευσης της Ένωσης για ομόφωνη έγκριση του προσχεδίου του νομοσχεδίου ως αποτέλεσμα της εντατικής μεταξύ μας διαβούλευσης, όσο και με την απόφαση της συντριπτικής πλειοψηφίας της Ένωσης για μη διεξαγωγή δημοψηφισμάτων, αφού ήταν προφανές ότι τα δημοψηφίσματα θα τορπίλιζαν την προσπάθεια. Γι’ αυτή την υπεύθυνη στάση θέλω πραγματικά να ευχαριστήσω την Ένωση Δήμων και τα μέλη της.\nΟι αποφάσεις της Ένωσης Δήμων, αποτέλεσμα των εντατικών μεταξύ μας διαβουλεύσεων είναι κάτι που θωρακίζει την μεταρρύθμιση αλλά και δεσμεύει ηθικά και πολιτικά την πολιτεία να εφαρμόσει τη μεταρρύθμιση.\nΓια τις συνενώσεις συμφωνήσαμε εξ’ αρχής με την Ένωση Δήμων αντικειμενικά και επιστημονικά κριτήρια που θα καθόριζαν την εισήγηση της κυβέρνησης. Είναι τα κριτήρια με βάση τα οποία διεξήγαμε την τεχνοοικονομική μας μελέτη, την οποία δεν κρατήσαμε στα συρτάρια, αλλά τη δώσαμε και στη δημοσιότητα για σκοπούς διαφάνειας και ελέγχου.\nα) πληθυσμιακά, ούτως ώστε να υπάρχει πληθυσμιακό μέγεθος ικανό να συμβάλει στην οικονομική αυτοτέλεια (αριθμός δημοτών, κατοίκων, πυκνότητα, και κατανομή οικιών), β) κοινωνικά γ) οικονομικά (απασχόληση, δομή απασχόλησης, εισόδημα, οικονομική βιωσιμότητα), δ) γεωγραφικά (όσο το δυνατόν πιο γεωγραφικά συμπαγείς) ε) αναπτυξιακά.\nΚριτήρια που ουσιαστικά αντικατοπτρίζουν και την απλή λογική του κάθε πολίτη που διερωτάται από που τελειώνει και που αρχίζει ένας Δήμος, προς τι η ύπαρξη τόσων πολλών τοπικών αρχών και δημοτικών αρχόντων, και πως μπορεί να γίνουν ενιαία αναπτυξιακά σχέδια και συνέργειες με τον υφιστάμενο κατακερματισμό.\nΠέραν αυτού, δήλωσα από την αρχή ότι θα λαμβάνονταν σοβαρά υπόψην τόσο οι ιδιαιτερότητες όσο και οι απόψεις της τοπικής κοινωνίας. Και ακολούθησε μια μακρά περίοδος εντατικών αλλά μη δεσμευτικών διαβουλεύσεων, τόσο με την Ένωση Δήμων όσο και με την τοπική κοινωνία.\nΓια το λόγο αυτό δουλέψαμε εντατικά και διαμορφώσαμε ένα νέο σύστημα οργάνωσης των νέων δήμων και ανάδειξης των δημοτικών αρχών. Βασική μας επιδίωξη είναι να διασφαλίσουμε ότι θα διατηρηθεί ο ιδιαίτερος χαρακτήρας των συνενωμένων Τοπικών Αρχών. Καμία ενότητα δεν θα εξαφανιστεί. Με το σύστημα που υιοθετούμε κάθε υπό συνένωση δήμος και κοινότητα διατηρεί όχι μόνο το όνομα του ως δημοτικό διαμέρισμα του νέου Δήμου αλλά και την εκπροσώπηση που θα του δίνει τη δυνατότητα μέσω του προϋπολογισμού του νέου Δήμου να κάνει παρεμβάσεις τοπικής ανάπτυξης. Οι γειτονιές και τα χωριά μας με τις τοπικές τους παραδόσεις και τις ιδιομορφίες είναι ο πλούτος της πατρίδας μας και σε αυτόν στηριζόμαστε.\nΕίναι αποτέλεσμα αυτής της διαβούλευσης που έχω σήμερα ενώπιον μου διψήφιο αριθμό αποφάσεων από Δημοτικά ή Κοινοτικά Συμβούλια που αφορούν συνενώσεις με όμορες τοπικές αρχές για τη δημιουργία πραγματικών Δήμων. Κάτι το οποίο δεν θα διανοείτο κανένας μας πριν ένα χρόνο.\nΑυτή η ανταπόκριση των τοπικών Αρχών, μας επέτρεψε μάλιστα να προχωρήσουμε σε μια πιο ευρεία και πιο τολμηρή μεταρρύθμιση.\nΕίναι με βάση τα πιο πάνω που σήμερα, ως Υπουργός Εσωτερικών οφείλω υπεύθυνα να καταθέσω την εισήγηση μου και για το θέμα των συνενώσεων η οποία θα ενσωματωθεί στο κυβερνητικό νομοσχέδιο. Μια τεκμηριωμένη πιστεύω εισήγηση, η οποία θα κριθεί και από τους πολίτες. Μια εισήγηση η οποία όμως δεν είναι θέσφατο, αφού θα μπορούσαν να υπάρξουν και άλλες επιλογές.\nΓια το υπόλοιπο κείμενο της παρουσίασης πατήστε εδώ.\nΓια την αναλυτική παρουσίαση με χάρτες πατήστε εδώ.\nΕνίσχυση της Κυπριακής Δημοκρατίας από τον Ευρωπαϊκό Οργανισμό Ασύλου για τη διαχείριση των αυξημένων μεταναστευτικών ροών\nΑπάντηση του Υπουργείου Εσωτερικών σε δημοσίευμα με τίτλο «Διαβατήριο και σε φυλακισμένο»\nΠρόσκληση δήλωσης ενδιαφέροντος για τη μίσθωση υπηρεσιών για τις ανάγκες του Κλάδου Τουρκικών Θεμάτων του Γραφείου Τύπου και Πληροφοριών


Σε Κόκκινη ζώνη από τα ξημερώματα η Ιταλία\nΣε ότι αφορά τις εμπορικές επιχειρήσεις, θα παραμείνουν ανοικτά φαρμακεία, μπακάλικα και σούπερ μάρκετ, καπνοπωλεία\nΑπό τις 5 το πρωί όλη η Ιταλία μετατρέπεται σε μια μεγάλη “κόκκινη ζώνη” μέχρι τις 6 Ιανουαρίου. Οι πολίτες θα μπορούν να βγαίνουν από το σπίτι μόνον για να μεταβαίνουν στον χώρο εργασίας τους, για λόγους υγείας, για να ψωνίσουν είδη πρώτης ανάγκης και για άλλες έκτακτες ανάγκες.\nΣε ότι αφορά τις εμπορικές επιχειρήσεις, θα παραμείνουν ανοικτά φαρμακεία, μπακάλικα και σούπερ μάρκετ, καπνοπωλεία, περίπτερα αλλά, αυτή την φορά, θα κρατήσουν σηκωμένα τα ρολά και τα κομμωτήρια καθώς και τα καταστήματα που πωλούν παιχνίδια. Πρόκειται για μια μικρή “παραχώρηση”, λόγω των γιορτών.\nΣτις 28, 29 και 30 Δεκεμβρίου και στις 4 Ιανουαρίου η Ιταλία θα γίνει “πορτοκαλί ζώνη” και θα ξαναλειτουργήσουν πλήρως όλα τα καταστήματα, αλλά όχι τα καφε μπαρ και τα εστιατόρια. Οι Ιταλοί θα μπορούν να βγουν εκτός των ορίων του δήμου όπου διαμένουν, αλλά όχι και εκτός περιφέρειας.\nΟ Ιταλός πρωθυπουργός Τζουζέπε Κόντε, πάντως, μιλώντας στην δημόσια ραδιοφωνία και τηλεόραση της Rai, τόνισε ότι “αν τον Ιανουάριο αυξηθεί ο δείκτης μετάδοσης Rt, αν υπάρξει τρίτο κύμα της πανδημίας ή εντοπιστεί μια νέα επικίνδυνη μετάλλαξη, η χώρα μπορεί να βρεθεί και πάλι σε κόκκινη ζώνη, με πιο αυστηρά μέτρα”.\nΣύμφωνα με ότι μετέδωσε το ιδιωτικό τηλεοπτικό δίκτυο La7, τα τελευταία στοιχεία του Ανώτατου Ινστιτούτου Υγείας της χώρας δείχνουν ότι ο δείκτης μετάδοσης Rt, πανιταλικά βρίσκεται στο 0,9 και ότι τις δυο τελευταίες εβδομάδες παρουσιάζει συνεχή άνοδο. Παράλληλα, οι ειδικοί του Ινστιτούτου υπογραμμίζουν ότι ο κορωνοϊός συνεχίζει να μεταδίδεται ευρέως, και με άκρως επικίνδυνο τρόπο, σε όλη την χώρα.\nΜε μυστικότητα και επιτήρηση η επιχείρηση μεταφοράς των εμβολίων των Pfizer-BioNTech προς τις 27 χώρες της ΕΕ


«ΤΙ ΕΙΣΤΕ ΚΥΡΙΕ ΒΟΥΤΣΗ, ΑΓΡΑΜΜΑΤΟΣ; ΑΣΤΟΙΧΕΙΩΤΟΣ... Ή ΕΧΘΡΟΣ ΤΗΣ ΟΡΘΟΔΟΞΙΑΣ;» Ο ΑΜΒΡΟΣΙΟΣ ΒΓΑΙΝΕΙ ΜΠΡΟΣΤΑ ΚΑΙ ΣΤΗΡΙΖΕΙ ΚΟΖΑΝΗΣ ΠΑΥΛΟ. ΕΠΙΣΤΟΛΗ »ΓΡΟΘΙΑ» ΓΙΑ ΚΥΒΕΡΝΗΣΗ, ΜΗΝΥΜΑ ΣΕ ΑΡΧΙΕΠΙΣΚΟΠΗ | Εφημερίδα "Στόχος" - Stoxos newspaper\n«ΤΙ ΕΙΣΤΕ ΚΥΡΙΕ ΒΟΥΤΣΗ, ΑΓΡΑΜΜΑΤΟΣ; ΑΣΤΟΙΧΕΙΩΤΟΣ... Ή ΕΧΘΡΟΣ ΤΗΣ ΟΡΘΟΔΟΞΙΑΣ;» Ο ΑΜΒΡΟΣΙΟΣ ΒΓΑΙΝΕΙ ΜΠΡΟΣΤΑ ΚΑΙ ΣΤΗΡΙΖΕΙ ΚΟΖΑΝΗΣ ΠΑΥΛΟ. ΕΠΙΣΤΟΛΗ »ΓΡΟΘΙΑ» ΓΙΑ ΚΥΒΕΡΝΗΣΗ, ΜΗΝΥΜΑ ΣΕ ΑΡΧΙΕΠΙΣΚΟΠΗ\nΠως, λοιπόν, και γιατί δεν διαμαρτυρήκατε, όταν Βουλευτής και Υφυπουργός της Κυβερνήσεώς σας προσήλθε στη Βουλή φορώντας ΣΑΓΙΟΝΑΡΕΣ; Μήπως αυτός ο κύριος υποβίβασε τον θεσμό της Βουλής;\nΔΙΑΣΤΡΕΒΛΩΤΗΣ ΤΗΣ ΑΛΗΘΕΙΑΣ;\nή ΕΧΘΡΟΣ ΤΗΣ ΟΡΘΟΔΟΞΙΑΣ;


HOTEL PAPILLON ARGASSI - Argassi, Ελλάδα\nΤο παραδοσιακό Papillon Ξενοδοχείο βρίσκεται δυό βήματα από παραλία. Ανακαινισμένο το 2012, αυτό το ξενοδοχείο συνδυάζει παραδοσιακό στιλ και σύγχρονο ύφος της αρχιτεκτονικής.\nΤο κατάλυμα βρίσκεται περίπου 3.7 χλμ από Μονή Παναγίας Σπηλιώτισσας. Το ξενοδοχείο είναι σε απόσταση 4 χλμ από το κέντρο της πόλης Argassi.\nΤο ξενοδοχείο προσφέρει 29 δωμάτια. Όλα διαθέτουν ρύθμιση κλιματισμού, τηλεόραση με δορυφορικά κανάλια, μπαλκόνι, κουζίνα και ιδιωτική τουαλέτα. Όλα τα δωμάτια διαθέτουν μπάνιο με ντους και προϊόντα περιποίησης.\nΤο αεροδρόμιο Zakinthos International βρίσκεται 10 λεπτά οδικώς από το Papillon Ξενοδοχείο.\nHotel Papillon, Ελλάδα


S. Vettel : Eυχαρίστησε την ομάδα του, αλλά και τον…Θεό που εισάκουσε τις προσευχές του και έστειλε στην πίστα το αυτοκίνητο ασφαλείας.\nΠροσγειωμένος παρέμεινε ο Σεμπάστιαν Φέτελ παρά τη νίκη του στο Γκραν Πρι Αυστραλίας.\nΡόσμπεργκ: «Η Ferrari θυσίασε τον Ραϊκόνεν»\nΟ πρώτος αγώνας της εφετινής σεζόν της Formula 1 βρήκε τις δύο Ferrari στο βάθρο, με τον Φέτελ στο υψηλότερο σκαλί και τον Ραϊκόνεν στο τρίτο.\nΒαρετός και χωρίς νόημα, χαρακτήρισε τον αγώνα της Αυστραλίας ο Μαξ Φερστάπεν, στον οποίο τερμάτισε στην 6η θέση.\nΟ πρώτος αγώνας της χρονιάς στη Formula 1 έγινε στην Μελβούρνη της Αυστραλίας, με νικητή τον Σεμπάστιαν Φέτελ και τη Ferrari. Ο Μαξ Φερστάπεν της Red Bull, ήταν γρήγορος όλο το Σαββατοκύριακο όμως μερικές ατυχίες δεν τον άφησαν να τα πάει όσο καλά θα ήθελε και περιορίστηκε τελικά στην έκτη θέση. Όμως, ο Ολλανδός δείχνει να μη... γουστάρει και πολύ το Γκραν Πρι Αυστραλίας.\nΜε ναυτία οδηγούσε ο Σάινθ!\nΟ Κάρλος Σάινθ αντιμετώπισε ένα πολύ περίεργο πρόβλημα με την αντλία νερού που είναι σχεδιασμένη να ξεδιψά τον οδηγό του αυτοκινήτου. Σε όλη την διάρκεια το αγώνα ψέκαζε νερό μέσα στο κράνος με αποτέλεσμα ο Τζούνιορ να θέλει να κάνει εμετό!!!\nΣτην ομάδα της Haas Formula 1 επιβλήθηκε πρόστιμο ύψους 10.000 δολαρίων\nΗ Haas πυροβόλησε τα πόδια της σήμερα. Οι δύο οδηγοί της ομάδας Κέβιν Μάγκνουσεν και Ρομέν Γκροζάν,βρίσκονταν στην τέταρτη και πέμπτη θέση του Γκραν Πρι της Μελβούρνης, όταν μπήκαν για την προγραμματισμένη αλλαγή ελαστικών. Και τα δύο αυτοκίνητα εγκατέλειψαν αμέσως μετά την απελευθέρωσή τους από τα πιτς της ομάδας τους, με εμφανώς τα μέλη της ομάδας αλλαγής ελαστικών ταραγμένα καθώς την τελευταία στιγμή (και στα δύο αυτοκίνητα) αντελήφθησαν πως κάτι δεν πήγε καλά στην αλλαγή ελαστικών.\nΠοινή πέντε θέσεων για τον Βαλτέρι Μπότας (video)\nΗ αντικατάσταση του σασμάν, ύστερα από το σφοδρό ατύχημα που είχε ο πιλότος της Mercedes στην Αυστραλία, θα του στοιχίσει πέντε θέσεις! Δείτε το βίντεο\nWatch Formula 1 2018 Australia GP Qualifying Replay\nWatch Formula 1 2018 Australia GP Qualifying Replay\nΑύριο θα γίνει ο πρώτος αγώνας της χρονιάς στην Αυστραλία και σήμερα, ο Λιούις Χάμιλτον κέρδισε την pole position στις κατατακτήριες δοκιμές. Μάλιστα, ο Βρετανός δεν άφησε και κανένα περιθώριο αμφισβήτησης της κυριαρχίας του στην πίστα και αυτό ήταν... δύσπεπτο για τον Ντάνιελ Ρικιάρντο της Red Bull.\nΟ Χάμιλτον βρέθηκε στην κορυφή και των δεύτερων ελεύθερων δοκιμών της Παρασκευής\nO Λιούις Χάμιλτον δεν κατάφερε να βελτιώσει τον χρόνο του από τα πρώτα ελεύθερα δοκιμαστικά της Παρασκευής στο Αλμπερτ Παρκ της Μελβούρνης, παρέμεινε όμως και σε αυτά ταχύτερος, αφήνοντας στη δεύτερη θέση τον Μαξ Φερστάπεν με Red Bull και στην τρίτη τον έτερο πιλότο της Mercedes, Βαλτέρι Μπότας.\n3 θέσεις πίσω από την θέση που θα κερδίσει στις κατατακτήριες δοκιμές θα ξεκινήσει τον αγώνα της Κυριακής ο Ντάνιελ Ρικιάρντο.\nΔεν ξεκίνησε και με τον καλύτερο τρόπο η πρεμιέρα της φετινής χρονιάς για τον Ντάνιελ Ρικιάρντο. Ο Αυστραλός υπέπεσε σε ένα λάθος, όταν βγήκε η κόκκινη σημαία, κατά τις δεύτερες ελεύθερες δοκιμές, με αποτέλεσμα να τιμωρηθεί από τους αγωνοδίκες.\nΟ Άιρτον Σένα θα γινόταν σήμερα 58 ετών\nΜε ένα τουίτ η McLaren απέτινε φόρο τιμής στον Άιρτον Σένα με την ευκαιρία της σημερινής επετείου γέννησης του Βραζιλιάνου οδηγού.\nOι οργανωτές της Formula 1 λανσάρουν πρόγραμμα συνοδήγησης για τους θεατές πριν τα Γκραν Πρι.\nΗ Liberty Media συνεχίζει τα… σκοτσέζικα ντους εντυπώσεων, καθώς μετά την κατάργηση των grid girls από τους αγώνες της Formula 1, απόφαση που προκάλεσε σάλο και αρνητικά σχόλια, τώρα έρχεται μια άλλη απόφαση να αντιστρέψει αυτό το κλίμα.


ΧΡΥΣΗ ΑΥΓΗ: Το τελευταίο καταφύγιο κάθε ελληνικής ψυχής.\nΔιανύουμε καιρούς έσχατους και χαλεπούς, με την Πατρίδα μας να βρίσκεται σε άμεσο κίνδυνο επιβίωσης τόσο οικονομικά με υπέρογκα χρέη και μηδενική εθνική παραγωγή, όσο και υπαρξιακά με τεράστια ποσοστά υπογεννητικότητας και μαζική εισβολή αλλοδαπών σε ολόκληρη την επικράτεια. Όλα αυτά, βεβαίως, σε συνάρτηση με μια ανώμαλη πολιτική κατάσταση, δίχως εθνικό στρατηγικό σχεδιασμό και ελεγχόμενη πλήρως από ξένους δυνάστες. Στην Ελλάδα του σήμερα,…\nΈχουμε ήδη Νικήσει!\nΣυναγωνιστή και Συναγωνίστρια, καθημερινά μας κατακλύζουν με δημοσιεύματα, δηλώσεις και πανηγυρισμούς για την μείωση των ποσοστών της Χρυσής Αυγής και την δήθεν «αποδιοργάνωση» που επέφερε η επίδοση μας στις ευρωεκλογές στο Κίνημα μας. Πιστεύουν πως ίσως τελείωσαν με εμάς και πως θα ακολουθήσει μια πορεία καθοδική, που θα τους αφήσει να ολοκληρώσουν τα σχέδια τους για να υποτάξουν την Πατρίδα μας, να υποδουλώσουν…\nΤετάρτη, 01 Μαΐου 2019\nΠρωτομαγιά: Ημέρα του Έλληνα Εργάτη\n«Η εργασία είναι μια έκφραση της εθνικής ζωής και ο Εργάτης είναι ένα κομμάτι του Έθνους». ErnstJünger. Οι φιλελεύθεροι αστοί θέλουν την Πρωτομαγιά μια ημέρα σαν όλες τις άλλες. Μια ημέρα εφήμερων καταναλωτών του καπιταλιστικού ονείρου. Οι μαρξιστές γιορτάζουν την ημέρα του διεθνούς προλεταριάτου, πιστοί στην ρήση του Μαρξ πως «οι προλετάριοι δεν έχουν πατρίδα». Γι’ αυτό και αποκομμένοι από την εθνική ζωή,…\nΦόβος για να με σταματήσει δεν υπάρχει Θυμός για να με σταματήσει δεν υπάρχει Αγάπη για να με σταματήσει δεν υπάρχει Θάνατος δεν υπάρχει. (Ποίημα αγνώστου Καμικάζι) Στα τέλη του 13ου αιώνα η αυτοκρατορία των Μογγόλων σχεδίαζε να εισβάλει στην Ιαπωνία και να την κατακτήσει. Ο κυβερνήτης των Μογγόλων Κουμπλάι Χαν συγκέντρωσε στόλο 4.000 πλοίων αποτελούμενο από 140.000 (!) άνδρες. Για να αντιληφθεί…\nΗ γυναίκα στην Εθνικιστική Κοινωνία.\nΤα «νέα ήθη» που εισάγονται αλλεπάλληλα και βιαίως στην καθημερινότητα μας, από τον αποκαλούμενο «προοδευτικό τρόπος ζωής», αποτελούν δίχως άλλο ένα νοσηρό φαινόμενο της εποχής. Στις όποιες αλλαγές πραγματοποιούνται δεν υπάρχει κανένα ίχνος εξέλιξης, παρά μονάχα ο εκφυλισμός των άλλοτε υγιών αξιών και προτύπων της κοινωνίας μας. Από την παρακμάζουσα αυτή διαδικασία, μοιραία, βάλλεται και ο παραδοσιακός ρόλος των δυο φύλων, τον οποίο…\nΗ Νεολαία με τα Μαύρα.\nΗ «Νεολαία με τα Μαύρα» στέκεται υπερήφανη. Με βλέμμα αγέρωχο, αφουγκράζεται το ένδοξο παρελθόν, ενθυμούμενη θεούς και προγόνους. Οι πατροπαράδοτες αξίες του Έθνους μας, είναι η Αντίσταση μας. Αυτή η ακατανόητη, για την αντίληψη πολλών μικροαστών, δύναμη, που μας κρατάει αμόλυντους από την δηλητηριώδη μαρξιστική προπαγάνδα και τις αμέτρητες απόπειρες του ανθελληνικού εσμού που λυμαίνεται την «γη» μας, να αλώσει τις ψυχές και…\nΑυτήν τη στιγμή επισκέπτονται τον ιστότοπό μας 49 επισκέπτες


Apple AirPods Pro με MagSafe Charging Case In-ear Bluetooth Handsfree Λευκό (MLWK3ZM/A) – gxstore.gr\nΑρχική σελίδαΑξεσουάρ κινητώνΑκουστικά-HandsfreeBluetoothApple AirPods Pro με MagSafe Charging Case In-ear Bluetooth Handsfree Λευκό (MLWK3ZM/A)\nBluetooth, Ακουστικά-Handsfree, Αξεσουάρ κινητών\nApple AirPods Pro με MagSafe Charging Case In-ear Bluetooth Handsfree Λευκό (MLWK3ZM/A)\nΚωδικός προϊόντος: MLWK3TY/A Κατηγορίες: Bluetooth, Ακουστικά-Handsfree, Αξεσουάρ κινητών\nΜε σύστημα Active Noise Cancellation για επιβλητικό ήχο, θήκη συμβατή με MagSafe φορτιστή και λειτουργία διαφάνειας που σου επιτρέπει να ακούς και να μένεις σε επαφή με το περιβάλλον γύρω σου.\n*Δεν περιλαμβάνεται ο MagSafe φορτιστής.\nΤα AirPods Pro είναι συμβατά με κάθε συσκευή που διαθέτει Bluetooth. Ωστόσο, κάποια βασικά χαρακτηριστικά τους δεν λειτουργούν σε συσκευές Android και γενικά όσες δεν διαθέτουν iOS. Για παράδειγμα, δεν μπορείς να χρησιμοποιήσεις τη Siri, δεν μπορείς να ακούσεις από το ένα ακουστικό μόνο και δεν είναι εφικτός ο έλεγχος της μπαταρίας τους. Επίσης, το pairing απαιτεί λίγα παραπάνω βήματα. Αντίθετα, το Active Noise Cancellation και τα gestures είναι διαθέσιμα κι όταν χρησιμοποιείτε τα ακουστικά με συσκευές Android.\nActive Noise Cancellation για εντυπωσιακό ήχο\nΈνα μικρόφωνο στραμμένο προς τα έξω ανιχνεύει τους εξωτερικούς ήχους. Τα AirPods Pro στη συνέχεια τους αντισταθμίζουν με αντίστοιχη εξουδετέρωση θορύβου, ακυρώνοντας τους εξωτερικούς ήχους πριν καν τους ακούσεις. Ένα μικρόφωνο στραμμένο προς τα μέσα ακούει στο εσωτερικό του αυτιού σου για τυχόν ανεπιθύμητους ήχους, οι οποίοι επίσης εξαλείφονται με την εξουδετέρωση θορύβου.\nΘέλεις να ακούσεις τι γίνεται γύρω σου; Απλώς, πάτησε παρατεταμένα τον αισθητήρα ισχύος στο στέλεχος για να μεταβείς από την Ενεργή Ακύρωση Θορύβου στη λειτουργία Διαφάνειας, η οποία επιτρέπει στους εξωτερικούς ήχους να ακούγονται, προσφέροντάς σου μια φυσική ηχητική αίσθηση από τον περιβάλλοντα χώρο, όταν μιλάς στους ανθρώπους που βρίσκονται κοντά σου.\nΑπόλαυσε ανώτερη ποιότητα ήχου με τον Προσαρμοστικό Ισοσταθμιστή, ο οποίος βελτιώνει αυτόματα τη μουσική σύμφωνα με το σχήμα του αυτιού σου, προσφέροντάς σου μια πλούσια και ομοιόμορφη εμπειρία ακρόασης.\nΤα AirPods Pro διαθέτουν τρεις μαλακές άκρες (tips) από μαλακή, εύκαμπτη σιλικόνη που τα κρατούν σταθερά στην θέση τους, και επιπλέον βοηθούν στην απομόνωση των εξωτερικών ήχων.\nΤο σχεδιασμένο από την Apple chip H1 χρησιμοποιεί 10 ηχητικούς πυρήνες, δημιουργώντας απίστευτα χαμηλό λανθάνοντα χρόνο επεξεργασίας ήχου που επιτρέπει την ακύρωση θορύβου σε πραγματικό χρόνο. Η σχεδίαση System in Package είναι διευθετημένη με μεγάλη προσοχή, με την τοποθέτηση κάθε στοιχείου με βάση το σχήμα του ανθρώπινου αυτιού, μεγιστοποιώντας έτσι την άνεση, την εφαρμογή και τη σταθερότητα.\n24ωρη διάρκεια μπαταρίας\nΗ Θήκη ασύρματης φόρτισης παρέχει πάνω από 24 ώρες διάρκεια μπαταρίας για να παραμένεις εν κινήσει μαζί με τα AirPods Pro. Επιπλέον, είναι συμβατή με φορτιστές που φέρουν πιστοποίηση Qi.\nΤα AirPods Pro συνδέονται αυτόματα με όλες σου τις συσκευές Apple. Συνδέονται ταυτόχρονα με το iPhone και το Apple Watch, και η εναλλαγή του ήχου μεταξύ των συσκευών γίνεται αυτόματα.\nActive Noise Cancellation, Sports, Γρήγορη Φόρτιση, Θήκη Φόρτισης, Φωνητικός Έλεγχος\nSmart Assistant (Built-in)\nΠροϊόντα hardware (527)\nTempered Glass Xiaomi poco M3 6,99€\nHOCO memory card microSD TF High Speed Memory 16GB Class 10 9,70€\nIntel Core i5-10400F Tray (CM8070104290716) 129,19€